Zašto je ubijen Dragoslav Ognjanović: Ovo su četiri teorije o brutalnoj likvidaciji uglednog beogradskog advokata | DEPO Portal\nZašto je ubijen Dragoslav Ognjanović: Ovo su četiri teorije o brutalnoj likvidaciji uglednog beogradskog advokata\nDa li je ubijeni advokat Luke Bojovića nova žrtva krvavog obračuna dvije porodice: Bio na listi za odstrel?\nDragoslav Miša Ognjanović bio je jedan od najpoznatijih beogradskih i srpskih...\nIstraga se vodi u više pravaca, Ognjanović je najverovatnije još jedna u nizu žrtava krvavog rata koji bukti između crnogorskih klanova\nPoslije ubistva poznatog beogradskog advokata Dragoslava Miše Ognjanovića (57) ispred njegove zgrade na Novom Beogradu istraga se vodi u više pravaca, a jedino što je za sada sigurno jeste da je zločin izvršio profesionalac.\nInspektori pokušavaju da otkriju čija je meta u subotu uveče bio advokat i ko je imao motiv da ga likvidira, a za sada postoje četiri teorije za mogući motiv profesionalne likvidacije Ognjanovića, piše Kurir.\nKriminolog Zlatko Nikolić kaže da je najverovatnija teorija da je advokat još jedna u nizu žrtava obračuna zaraćenih porodica Bojović i Šaranović.\n- Poznato je da je Slobodan Šaranović imao spisak za odstrjel, a na njemu se navodno nalazio i Ognjanović. Šaranović je bio gnjevan što je Ognjanović, koji je godinama zastupao Luku Bojovića, uspio da ga oslobodi svih optužbi - kaže Nikolić i dodaje da ne treba isključiti ni mogućnost da je advokata ubio neki nezadovoljni klijent.\n- On je branio mnoge moćne kriminalce, pa ne treba otpisati ni teoriju da je neko od njih, nezadovoljan uslugama advokata, odlučio da mu uzme život - ističe sagovornik Kurira.\nKako saznaje Kurir, istraga o likvidaciji Miše Ognjanovića vodi se u više pravaca, a između ostalog, pominje se i mogućnost da je on još jedna u nizu žrtava krvavog rata koji bukti između crnogorskih klanova - kavačkog i škaljarskog.\n- Takođe, u posljednje vreme se pominje i to da je došlo do unutrašnjeg sukoba u klanu Luke Bojovića i da onaj dio klana koji želi da ga svrgne "čisti" ljude koji su mu odani - kaže izvor.\n1. Rat porodica Bojović i Šaranović\nDragoslav Ognjanović zastupao je Luku Bojovića, koji je bio u ratu s pokojnom braćom Branislavom i Slobodanom Šaranovićem. Sukob dvije porodice počeo je 2009, kada je nestao sin Danila Radonjića, kuma porodice Šaranović. Vjeruje se da je on posljednji put viđen u društvu sada pokojnog Luke Đurovića, Bojovićevog saradnika.\nU potragu za nestalim uključio se Branislav Šaranović, koji je u oktobru 2009. ubijen na Dedinju. Tada se njegov brat zakleo da će ga osvetiti, što je i učinio u aprilu 2013, kada je u Beogradu likvidiran Nikola Bojović, Lukin rođeni brat.\nČetiri godine kasnije u Budvi likvidiran je i Slobodan Šaranović. Samo tokom protekla tri mjeseca u Beogradu je ubijeno troje ljudi bliskih Luki Bojoviću. Slobodan Šaranović je, navodno, poslije ubistva brata napravio spisak za odstrjel ljudi bliskih Bojoviću, a na tom spisku se navodno nalazio i Ognjanović.\n2. Rat "škaljaraca" i "kavčana"\nKao još jedna moguća teorija brutalnog ubistva pominje se i rat crnogorskih klanova. Bojović je navodno blizak "škaljarskom klanu", koji uživa njegovu zaštitu, pa se Ognjanović kao njegov advokat našao na meti suprotstavljenog "kavačkog klana".\nZaraćeni crnogorski klanovi u sukobu su od 2014, kada je u Valensiji nestao tovar kokaina, a do sada je u tom ratu živote izgubilo više desetina ljudi sa obje strane.\nRat se iz Crne Gore posljednjih godina proširio i na teritoriju Srbije. Moguće je da je "kavačkom klanu", čiji je vođa Davorin Baltić likvidiran 1. januara na Vračaru, zasmetao Dragoslav Ognjanović, koji je pred sudovima branio i neke pripadnike škaljarske grupe.\nDruga moguća verzija jeste da su "kavčani" na ovaj način željeli da pošalju poruku "škaljarcima" da su jači i da ne opraštaju žrtve svojih pripadnika.\n3. Osveta nezadovoljnog klijenta\nJedan pravac istrage usmjeren je ka klijentima ubijenog Ognjanovića, koji je bio vrstan advokat-krivičar i koji je zastupao brojne osobe s one strane zakona, ali i oštećene koji su bili meta kriminalaca.\nNe isključuje se ni mogućnost da iza ubistva stoji neki klijent nezadovoljan presudom i Ognjanovićevom odbranom pred sudom.\nPolicija će tokom istrage provjeriti spisak svih njegovih klijenata ne bi li eventualno u njemu pronašla mogući motiv i počinioca. Iako je malo vjerovatno da je advokata ubila osoba koju je zastupao, policija ne isključuje ni tu mogućnost.\n4. Sukob unutar Lukinog klana\nPoslije ubistva Lukinog kuma Dragoslava Miloradovića 28. maja na Karaburmi, pojavile su se priče da je unutar samog klana došlo do sukoba i raskola zbog mnogih ilegalnih poslova, među kojima je, kako se sumnja, i trgovina narkoticima.\nPostoje spekulacije da jedan dio ove kriminalne organizacije želi da preuzme Luki vođstvo, zbog čega "čiste" sve ljude koji su mu bili bliski i odani i koji su vodili njegove poslove u Beogradu.\nKako kaže sagovornik Kurira, moguće je da se advokat Ognjanović našao na meti onog dijela klana koji želi da svrgne Luku i njegove ljude.\nIpak, ova teorija je, prema riječima izvora, najmanje vjerovatna, ali istražitelji ne žele ništa da prepuste slučaju.\n#dragoslav mišo ognjanović #luka bojović #advokat #klan #narkotici #istraga #likvidacija


Mapa: Vožnja u Evropi – BiH na 4. mjestu po smrtnosti u saobraćajnim nesrećama - Portal 072info\n26. Aprila 2015. Vrijeme objave: 15:24 sati\nDvije decenije nakon pada komunizma, Evropa ostaje, na neki način, podijeljena. Jedan od vidova podjele svakako su ceste – saobraćaj, odnosno statistički podaci u vezi s vožnjom, saobraćajem i smrtnosti u saobraćajnim nesrećama.\nIstočni Evropljani još uvijek imaju manje vozila nego Evropljani na zapadu, ali je stopa smrtnosti na istoku daleko viša nego u zemljama zapadne Evrope.\nNaša zemlja je među deset najopasnijih, tj. zemalja s najvišom stopom smrtnosti – Bosna i Hercegovine je na četvrtom mjestu, a ispred nas su na prvom mjestu je Rusija, na drugom Armenija, a na trećem Gruzija.\nNajsigurnije zemlje kad je o saobraćaju riječ su Island, Švedska, Velika Britanija, Holandija, Norveška, Švicarska, Danska, Njemačka, Irska i Finska.\nUKLONITE KATRAN IZ PLUĆA uz pomoć samo 4 “zlatna savjeta” narodne medicine!


Nameštaj po meri - Univer Savić je tu da upotpuni i uklopi sve što zamislite\nObjavljeno 20.09.2020. u 16h\nVaš dom je samo vaša oaza, mesto na kojem želite da posle napornog dana osećate mir i toplinu. Kompanija Univer Savić će vam pružiti komfor i udobnost vam udobnost pre svega, po prihvatljivim cenama.\nDugogodišnje iskustvo donosi i kvalitet, koji pokazuje potrebu da uđemo i u vaš dom. Moderne boje i oblici ili povratak u klasiku, kuhinje, biblioteke, spavaće sobe, kupatila, dečije sobe – mala carstva, plakari, komode, fioke, police, stalci,\nkreveti, stalci za vino…\nČak i prostor koji je po vašem mišljenju nezamisliv, mali prostor, neiskorišćeni kutak, mi smo tu da upotpunimo i uklopimo sve, jer nam je svima polica potrebna više.\nTagovi:nameštaj akcija, namestaj po meri, salon nameštaja, salon nameštaja univer savić\nKad lišće pada – 20 % u salonu nameštaja Univer Savić\nMaja nameštaj: Veliki izbor francuskih ležajeva po super cenama


Narodna stranka pita Vladu: Zašto Trstenik nije na spisku opština za sanaciju posledica poplava\nBeta 23. jula 2019. 15:50\nNarodna stranka upitala je danas Vladu Srbije zašto Trstenik nije na spisku gradova i opština za hitnu sanaciju posledica junskih poplava, iako je kako je navedeno, „ta opština, po tvrdnji čelnika lokalne naprednjačke vlasti, pretrpela veće štete od poplava nego 2014. godine“.\nPredsednik Opštinskog odbora Narodne stranke Trstenik Vladan Miodragović pozvao je predsednika te opštine Aleksandra Ćirića iz SNS-a da gradjanima podnese izveštaj o posledicama poplava i o tome šta je do sada uradjeno na sanaciji.\n„Gradjani Trstenika gledali su rijaliti šou u kojem Aleksandar Vučić dolazi u jedno domaćinstvo u Ribniku i pred kamerama nudi novac za odštetu, ali se na tome završila cela priča. Ta porodica, koja je u odnosu na druge imala minimalnu štetu, dobila je novac, a ostali još čekaju. Ne znaju šta i ne znaju do kada da čekaju i to je pitanje na koje Ćirić mora da odgovori“, rekao je Miodragović a prenela Narodna stranka.\nMiodragović je rekao da je Vučić „zaobišao“ selo Selište, u kojem je poplavljeno više od 150 kuća i gde je jedan čovek stradao, navodeći da je „sraman način na koji se vlast poigrava sa ljudima u najtežim situacijama“.\n„Pred kamerama pričaju jedno, a u stvarnosti se dešava potpuno drugo. Dokaz je i odluka vlade u kojoj se navodi da je prioritet dat područjima na kojima su bili ugroženi i ljudski životi, koja su pretrpela najveće materijalne štete i na kojima je visok stepen rizika od novih poplava, čak i u 2019. godini. Uprkos tome što Trstenik ispunjava sve ove uslove, nema ga na spisku za hitnu sanaciju“, kazao je Miodragović.\nOn je pozvao predstavnike Vlade Srbije i lokalne vlasti da odgovore da li Trstenik nije dobio pomoć zato što je „grad nižeg ranga“ ili je, kako je ocenio, „skidanje sa spiska hitne sanacije posledica nesposobnosti vlasti da pripremi potrebnu dokumentaciju“.\nFajon – U Srbiji prisutan visok nivo kršenja demokratije i…\nMajka uzbunjivača za NIN: Nestina da je moj sin izneo dokumenta o…\nVukosavljević: Srbija razumela poruke iz regiona i molićemo se za spas…\nVeselinović: Sprega javnih preduzeća, advokata i izvršitelja…\nFabrici: Pomoći uzbunjivačima, ključni za detekciju…\nRadikali traže da Vlada Srbije finansira štampanje sabranih…


Američka ambasada upozorava na pakistanske kompanije | Avio Press\nAmerička ambasada upozorava na pakistanske kompanije\nAmerička ambasada u Islamabadu, glavnom gradu Pakistana, savetuje svoje građane da ne putuju pakistanskim avio kompanijama. Kao razlog se navodi bezbednost tih kompanija. FAA (Federal Aviation Administration) je prošlog meseca pakistanske kompanije stavila u “kategoriju 2” zbog nemogućnosti tih prevoznika da ispune bezbednosne standarde ICAO.\nKategorija 2 podrazumeva zabranu dodavanja novih linija i frekvencija ka američkim aerodromima. Takođe je zabranjeno stavljanje koda američkih kompanija na letove pakistanskih prevoznika. Pakistanske avio kompanije nemaju dobru reputaciju u oblasti bezbednosti. Nakon pada Airbusa kompanije PIA, utvrđeno je da svaki treći pilot u zemlji ima lažnu dozvolu.


Izvinjenje premijera Forda zbog restriktivnih mera | Novine Toronto\nIzvinjenje premijera Forda zbog restriktivnih mera\nNekoliko dana nakon što je saopštio da se uvode nove restriktivne mere, ontarijski premijer Dag Ford se izvinio građanima provincije što je uvedeno nešto što nije bila preporuka zdravstvenih eksperata.\nFord je, na konferenciji za štampu iz izolacije, rekao da je provincija pokušala da ograniči kretanje u Ontariju, ali da je ta mera bila preuranjena i da se sa tim otišlo predaleko.\nI premijer i pojedini ministri iz vladinog kabineta našli su se na udaru oštrih kritika, posebno zbog zatvaranja igrališta i davanja ovlašćenja policiji da proverava opravdanost kretanja građana.\nKoliko je ova odluka provincijske vlade bila neprihvaćena i nepopularna, govore i pokazatelji iz ispitivanja javnog mnjenja o drastičnom padu podrške Fordu i njegovom kabinetu. Kada bi sada bili izbori, ova vlada sigurno ne bi dobila poverenje birača.\nPremijer Ford je, tokom konferencije, bio veoma emotivan kada je pomenuo pandemiju i posledicama koje je ona ostavila na preduzetnike, zdravstvene radnike i njihove porodice.\nTakođe, premijer je potvrdio da će provincija uvesti plaćeno bolovanje za zaposlene u osnovnim delatnostima zbog kovida-19. Detalji su još uvek nepoznati, ali je Ford rekao da se radi na iznalaženju načina za kompenzaciju ljudi koji moraju da odu na bolovanje zbog izolacije ili obolevanja.\nOn je istakao da je Ontario prva provincija u kojoj zakon štiti zaposlene od gubitka posla zbog kovida-19. Međutim, Ford je primetio da nije dovoljno samo znati da ne gubite posao, važno je takođe znati da ne gubite ni platu.


Makedonci uhvaćeni zbog krađe u sjedištu Svjetske zdravstvene organizacije\nŠvajcarska pogranična policija uhapsila je trojicu makedonskih državljana koji su pokušali da pobjegnu u Francusku nakon krađe sefa i šest računara iz kancelarija Svjetske zdravstvene organizacije (SZO) u Ženevi, javljaju mediji u Makedoniji.\nU ukradenom sefu najvjerovatnije nije bilo para, već samo dokumentacija, pa je nepoznato šta su kriminalci tačno tražili. Identitet makedonskih državlja nije objelodanjen, ali je poznato da su oni starosne dobi od 34, 32 i 25 godina i da su uhapšeni u vozilu marke "fiat", čija je krađa prijavljena prije godinu dana.\nSef još nije otvoren, ali policija sa sigurnošću zna da unutra nije bilo novca, već samo dokumenta. Istragom je utvrđeno da su ukradeni kompjuteri pripadali članovima delegacije iz Litvanije, koja je tog dana bila na konferenciji o SIDI u UN.\nMakedonski državljani uhapšeni su prekjuče i nalaze se u policijskoj stanici. Portparol policije Patrik Pulh izjavio je da su sva trojica profesionalni lopovi.


Šta će biti sa milion računa u „Poštanskoj štedionici“ posle novog spajanja na bankarskom tržištu - 30.10.2021, Sputnik Srbija\nNa bankarskom tržištu imamo još jedno spajanje. Banka „Poštanska štedionica“ koja je u vlasništvu države, potpisala je ugovor o kupovini „Komercijalne banke“ u... 30.10.2021, Sputnik Srbija\nPrethodno je „Komercijalnu banku“ i u Srbiji i u regionu, kupila slovenačka banka NLB, a slična spajanja u prethodnom periodu u Srbiji smo viđali mnogo puta.Prošle godine imali smo 47 banaka, a danas 25. U takvoj situaciji uvek je često pitanje šta će biti sa klijentima i računima građana. U ovom konkretnom slučaju to se pitaju i klijenti „Komercijalne banke“ u Republici Srpskoj, ali neretko i ukupno oko milion klijenata u „Poštanskoj štedionici“.Sa ovakvim transakcijama, i teoretski i praktično, banka kupuje sva prava i obaveze. Dakle, kada jedna banka preuzme drugu ili kada se pripoje, preuzimaju se i sva prava koja ima ta banka, ali i sve njene obaveze. Ugovori koji su potpisani do tog trenutka ne trpe nikakve izmene. U prevodu, kamate i na kredite i na štednju ostaju iste, kao i sva prava i obaveze koje ste prethodno potpisali, prenosi Blic biznis.Ono što je najvažnije jeste da klijenti banke treba da prate obaveštenja jer mogu da se promene neke tehničke stvari, ali i o tome će banka naći način da vas obavesti.Biće još spajanjaHasan Hanić, profesor Beogradske bankarske akademije očekuje nova spajanja.„Očekujem da se nastave procesi integracije i ukrupnjavanja na srpskom tržištu, s obzirom na to da banke sa većim kapitalom imaju izrazite prednosti u odnosu na one sa manjim. Procene pokazuju da je broj banaka u odnosu na naš broj stanovnika ali i BDP iznad optimalnog, pa očekujem u narednom periodu dalje integracije. Ono što je bitno to je da se u tim procesima ne dozvoli da neka banka stekne dominantan položaj na bankarskom tržištu, što po pravilu vodi ka povećaju cene proizvoda i usluga“, rekao je nedavno Hanić.Na pitanje koji bi bio optimalan broj banaka na srpskom tržištu, profesor Hanić kaže:„Kada govorimo o optimalnom broju banaka na srpskom tržištu, on je prilično statistički i tehnički. Treba uzeti i neke kvalitativne faktore, mrežu i još neke činioce. Po mom mišljenju, u ovoj fazi razvoja, to je od 20 do 22 banke.“\nNa bankarskom tržištu imamo još jedno spajanje. Banka „Poštanska štedionica“ koja je u vlasništvu države, potpisala je ugovor o kupovini „Komercijalne banke“ u Banjaluci.\nPrethodno je „Komercijalnu banku“ i u Srbiji i u regionu, kupila slovenačka banka NLB, a slična spajanja u prethodnom periodu u Srbiji smo viđali mnogo puta.\nProšle godine imali smo 47 banaka, a danas 25. U takvoj situaciji uvek je često pitanje šta će biti sa klijentima i računima građana. U ovom konkretnom slučaju to se pitaju i klijenti „Komercijalne banke“ u Republici Srpskoj, ali neretko i ukupno oko milion klijenata u „Poštanskoj štedionici“.\nSa ovakvim transakcijama, i teoretski i praktično, banka kupuje sva prava i obaveze. Dakle, kada jedna banka preuzme drugu ili kada se pripoje, preuzimaju se i sva prava koja ima ta banka, ali i sve njene obaveze. Ugovori koji su potpisani do tog trenutka ne trpe nikakve izmene. U prevodu, kamate i na kredite i na štednju ostaju iste, kao i sva prava i obaveze koje ste prethodno potpisali, prenosi Blic biznis.\nOno što je najvažnije jeste da klijenti banke treba da prate obaveštenja jer mogu da se promene neke tehničke stvari, ali i o tome će banka naći način da vas obavesti.\nBiće još spajanja\nHasan Hanić, profesor Beogradske bankarske akademije očekuje nova spajanja.\n„Očekujem da se nastave procesi integracije i ukrupnjavanja na srpskom tržištu, s obzirom na to da banke sa većim kapitalom imaju izrazite prednosti u odnosu na one sa manjim. Procene pokazuju da je broj banaka u odnosu na naš broj stanovnika ali i BDP iznad optimalnog, pa očekujem u narednom periodu dalje integracije. Ono što je bitno to je da se u tim procesima ne dozvoli da neka banka stekne dominantan položaj na bankarskom tržištu, što po pravilu vodi ka povećaju cene proizvoda i usluga“, rekao je nedavno Hanić.\nNa pitanje koji bi bio optimalan broj banaka na srpskom tržištu, profesor Hanić kaže:\n„Kada govorimo o optimalnom broju banaka na srpskom tržištu, on je prilično statistički i tehnički. Treba uzeti i neke kvalitativne faktore, mrežu i još neke činioce. Po mom mišljenju, u ovoj fazi razvoja, to je od 20 do 22 banke.“


Svečano otvorena stomatološka ordinacija u vrtiću „Bajka“ – Podrinske\nSvečano otvorena stomatološka ordinacija u vrtiću „Bajka“\nU prisustvu predstavnika Eparhije šabačke, Grada i Doma zdravlja „Dr Draga Ljočić“\nNjegovo preosveštenstvo episkop šabački Lavrentije i predsednik Skupštine grada Šapca u utorak su svečano otvorili stomatološku ordinaciju u vrtiću „Bajka“ Predškolske ustanove „Naše dete“. Skupu su prisustvovali i direktor Doma zdravlja „Dr Draga Ljočić“ dr Branko Vujković i predstavnici Eparhije šabačke, koja je obezbedila donaciju stomatološke stolice.\n-Želimo da se deca osete zadovoljno i da znaju da neko misli na njih. Srećan sam što je crkva učestvovala u opremanju stomatološke ordinacije i učinićemo sve što je potrebno da pomognemo našoj deci i ubuduće- poručio je Njegovo preosveštenstvo episkop šabački Lavrentije.\nDr Vujković je izrazio zahvalnost Eparhiji šabačkoj što je omogućila da prostor stomatološke ordinacije počne sa radom i istakao da je to najbolji način da se u saradnji sa crkvom koja je već mnogo puta pomogla pomogne najmlađim sugrađanima.\n-Deca su jedan od ključnih prioriteta Doma zdravlja „Dr Draga Ljočić“ Šabac, kao i prevencija, promocija zdravlja i zdravih stilova života. Siguran sam da će, ne samo deca koja idu u ovaj vrtić, nego i deca iz okolnih mesnih zajednica, moći da ovde ostvare kvalitetnu stomatološku zdravstvenu zaštitu. Na ovaj način stomatolog je dostupniji deci i uči ih održavanju oralnog zdravlja. U narednom periodu ćemo nastaviti da promovišemo preventivne stomatološke i ostale usluge naše ustanove- naglasio je dr Vujković i dodao da će saradnja sa Eparhijom i lokalnom samoupravom u budućnosti rezultirati mnogim značajnim projektima.\nPredsednik Skupštine Nemanja Pajić izrazio je zahvalnost na donaciji, ali i pohvalio dobru saradnju i koordinaciju Predškolske ustanove i Doma zdravlja.\n-Za decu je vrtić najprihvatljivije i najprirodnije okruženje u kome mogu bez straha da odlaze kod stomatologa. Važno je da naši najmlađi sugrađani na vreme prepoznaju značaj prevencije i kroz brigu o oralnom zdravlju stvaraju zdrave navike. Grad Šabac je tu da podrži ovu i sve naredne akcije- naveo je Pajić.\nDirektorka Predškolske ustanove „Naše dete“ Sandra Mićić podsetila je da se u toku školske godine kroz vaspitno- obrazovni rad nastoji ukazati mališanima na značaj oralne higijene.\n-Stomatološka ordinacija u vrtiću će im dati priliku da stečeno znanje praktično primene i da se oslobode straha od zubara- rekla je Mićićeva i napomenula da je, pored vrtića „Mladost“, ovo druga stomatološka ordinacija u okviru PU „Naše dete“.\nAmbulanta će raditi dva dana u nedelji popodne i tri pre podne i dostpuna je svim predškolcima, ali i deci koja ne pohađaju vrtiće predškolske ustanove.


Mostarska povelja mira 2016: Mostar je oduvijek bio grad zajedništva i takav mora ostati – Centar za mir i multietničku saradnju Mostar\nMostarska povelja mira 2016: Mostar je oduvijek bio grad zajedništva i takav mora ostati\nU završnoj noći manifestacije “Mostar ne zaboravlja svoje prijatelje” večeras je utemeljena i “Mostarska povelja mira” zbog napora onih koji rade na očuvanju mira i stabilnosti u regiji. Ovu povelju večeras su prvi potpisali predsjedavajući Vijeća ministara BiH Denis Zvizdić i njegov gost premijer Crne Gore Milo Đukanović.\n“Šta most čini tako lijepim? Svaki dio mosta, svaki kameni blok je povezan željeznom sponom koja je onda zalivena olovom. Upravo to je nešto što može biti poruka za Mostar, BiH i region. Želim da Mostar sa svim njegovim osobenostima i predivnim građevinama, tradicijama, ljudima, da upravo ti sastavni dijelovi ovog grada budu povezani sponama jedinstva, razumijevanja i zaliveni tim olovom koji se u slučaju Mostara treba zvati suživot”, rekao je Zvizdić.\n“Toliko je važan da nadrasta sve političke i pojedinačne interese. Mora ostati jedinstven, sa svim njegovim običajima”, kazao je Zvizdić.\n“Meni je čast da sa premijerom Đukanovićem prvi potpisujemo “Povelju mira”, za sve ljude koji žele mir u BiH, a onda mir i saradnju u čitavom regonu. Neka ona bude naša večerašnja poruka, poruka mira, saradnje koja će omoguciti prosperitet za cijeli region”, rekao je Zvizdić.\n“Obnovljeni most je jedan od simbola napora koji su vrijedni žitelji ovog grada ulagali u postratnom periodu da se te vrijednosti obnove i da se učvrsti povjerenje u multietničnost. Crna Gora i BiH su prve nekadašnje republike Jugoslavije koje su potpisale ugovor o razgraničenju. Ove dvije zemlje kontinuirano razvijaju dobru sardnju i prijateljstvo i postaju uzorni model za život susjeda u regionu”, rekao je Đukanović.\nOn je također dodao da mu je zadovoljstvo što je sa predsjedavajućim Vijeća ministara BIH Denisom Zvizdićem u prilici da utemelji ovu povelju te ddoao kako ga to dodatno obavezuje na dalju posvećenost razovju prijateljstva između Crne Gore i BiH.


Svijet, 2. april/travanj 2020.\nČetvrtak, 2. april/travanj 2020.\nReuters: Kako je Evropa uspavano ušla u krizu sa korona virusom?\nKako se dogodilo da samo mjesec dana prije pandemije, vlade članica EU u Briselu iznosile da su spremne za odgovor ovom zdravstvenom izazovu?\nŠta su države uradile dobro, a šta loše u borbi protiv korone?\nKorona virus je pred zemlje svijeta postavio jedan od najtežih izazova. Ali bez jasnih i brzih mjera o tome kako zaustaviti širenje bolesti COVID-19, neke zemlje su se suprotstavile bolje od drugih.\nPrvi slučaj oboljevanja od korona virusa zabeležen je i u starosedelačkoj zajednici duboko u amazonskoj prašumi, gde postoji posebna zabrinutost i istorijsko sećanje na viševekovna stradanja od bolesti koje su doneli Evropljani.\nBroj smrtnih slučajeva u Sjedinjenim Državama popeo se na više od 5.000 osoba, usporava epidemija u Španiji i Italiji.\nIndijski premijer Narendra Modi uveo je stroga ograničenja za sprečavanje širenja korona virusa opisujući krizu kao "borbu na život i smrt". Milioni Indijaca su, međutim, ostali bez ikakvih prihoda i primorani su da se iz gradova vrate u sela, što je dovelo do egzodusa i humanitarne krize.\nZemlje u susjedstvu Turkmenistana - Kazahstan, Uzbekistan i Afganistan - zabilježile su već desetke slučajeva zaraze, što budi sumnju u to da vlasti govore istinu kada tvrde da u toj zemlji još nema slučajeva sa COVID-19.\nPostoji rizik da se virus, koji se pojavio u Aziji i proširio na Zapad, vrati natrag u zemalje koje su širenje epidemije najprije uspjele staviti pod kontrolu a sada ponovo uvode mjere zabrane što bi moglo usporiti povratak u normalan život i dovesti do svojevrsnog neograničenog zatvaranja.\nU SAD bi moglo da umre do 240.000a lica od korona virusa, upozoravaju stručnjaci Bele kuće u trenutku kada se broj smrtnih slučajeva udvostručio za tri dana na četiri hiljade.\nEksperti EU koji se bave dezinformacijama tvrde da lažne vesti oko korona virusa koje se šire svetom mogu imati štetne posledice po javno zdravlje i efikasnu komunikaciju o krizi.\nPomoć EU Srbiji u borbi protiv pandemije korona virusa je značajnija od pomoći koja je stigla iz Kine. Ipak u Srbiji se vlasti javno zahvaljuju Kini, ne i EU, navodi u razgovoru za RSE švedski diplomata Karl Bilt.\nNakon ograničavanja građanskih sloboda u borbi protiv širenja korona virusa, postoji bojazan da će se nivo demokratije smanjiti u mnogim zemljama kako autoritarni lideri nastoje da vanrednim mjerama u vrijeme pandemije učvrste svoju moć, pišu svjetski mediji.\nIran upozorava protiv islamske medicine u lečenju od Covid-19\nSa smrtonosnim širenjem korona virusa u Iranu, dezinformacije i navodi o čudesnim lekovima šire se internetom. Ministar zdravlja Said Namaki oštro je krtikovao one koji tvrde da mogu izlečiti obolele od korona virusa tradicionalnom ili islamskom medicinom.


Vučićev optimizam prevazilazi očekivanja ekonomista - Ekonomija - Dnevni list Danas\nPočetna » Vesti » Ekonomija » Vučićev optimizam prevazilazi očekivanja ekonomista\nPredsednik Srbije najavio privredni rast od 7,5 odsto – veći od svih važećih projekcija i moguće najveći u odnosu na sve zemlje EU\nVučićev optimizam prevazilazi očekivanja ekonomista\nM. Obradović10.09.2021. 13:00\nDobri rezultati u prvom polugodištu i rast bruto domaćeg proizvoda od 7,6 odsto u odnosu na isti period prošle godine izgleda da su povećali apetite u pogledu očekivanja buduće ekonomske aktivnosti pa je juče predsednik Srbije Aleksandar Vučić izjavio da očekuje da će rast do kraja godine iznositi 7,5 odsto.\n„Ministarstvo finansija je nešto konzervativnije, ali mi smo razgovarali sa Republičkim zavodom za statistiku. Kompletan državni vrh je zasedao i mi očekujemo da privredni rast bude čak i 7,5 odsto“, kazao je Vučić na konferenciji za novinare u Palati Srbija dodajući da će kroz taj rast Srbija imati značajnu osnovu za održiva povećanja plata i penzija, kao i da stopu javnog duga održi ispod 60 odsto BDP.\nPre nekoliko dana ministar finansija Siniša Mali je istakao da će rast biti najmanje 6,5 odsto, a da može ići i ka sedam odsto.\n„Za prvih šest meseci ove godine imali smo rast od 7,6 odsto, što je ogroman rast, a prošle godine smo imali jedan od najmanjih padova u Evropi. Do kraja godine imaćemo stopu rasta BDP-a od najmanje 6,5 odsto. Ako pogledate i prošlu i ovu godinu, izvesno je da ćemo imati jedan od tri najbolja rezultata u Evropi. Borimo se da rezultati budu još bolji, pa postoji šansa da idemo i ka rastu bližem sedam procenata“, ocenio je on.\nI druge državne institucije su izgleda konzervativne i ne spominju 7,5 odsto pa je Narodna banka Srbije juče saopštila da bi “projektovana stopa rasta bruto domaćeg proizvoda Narodne banke Srbije od 6,5 odsto ove godine mogla biti i premašena”.\nOni navode da je visok rast u prvoj polovini godine delom rezultat niske prošlogodišnje baze, ali i povoljnih tekućih kretanja.\n“Brži rast ekonomske aktivnosti od očekivanog ukazuje da bi projektovana stopa rasta bruto domaćeg proizvoda Narodne banke Srbije od 6,5 odsto ove godine mogla biti i premašena. Više od polovine privrednog rasta trebalo bi da bude rezultat povećanja fiksnih investicija, a zatim i lične potrošnje. Pozitivan doprinos očekuje se i od neto izvoza, zahvaljujući bržem rastu izvoza robe i usluga od uvoza. U smeru popravljanja eksterne pozicije i nadalje će delovati rast izvoznih kapaciteta, podstaknut visokim prilivom stranih direktnih investicija, kao i očekivani globalni ekonomski oporavak. Izvršni odbor je uzeo u obzir i povećanje projekcije privrednog rasta u srednjem roku sa četiri odsto na raspon od četiri do pet odsto, s obzirom na najavljene brojne infrastrukturne projekte i njihove očekivane direktne i indirektne efekte na BDP”, navodi NBS.\nJoš jedna institucija, ovog puta ne državna, nedavno je ocenjivala ekonomsku situaciju u Srbiji i procenila rast ove godine na 6,3 odsto. To je rejting agencija Fič, jedna od „velike trojke“, koja je prošle nedelje zadržala investicioni rejting Srbije na BB+ koja je povećala svoju raniju projekciju, ali izgleda nije bila tako optimistična kao guverner, ministar finansija, a posebno predsednik države.\nOni su visok rast u prvom polugođu pripisali snažnoj domaćoj tražnji, većoj nego u zemljama sa sličnim, BB rejtingom. Takođe primećuju da smo imali veoma dobar početak vakcinacije, ali da je ona zaustavljena što predstavlja rizik za buduće procene privednog rasta. Oni smatraju da bi sledeće godine rast mogao biti 4,4 odsto, a u 2023. godini 3,9 odsto ističući dve osnovne slabosti na srednji i dugi rok – lošu demografiju i slabu produktivnost.\nEkonomista Saša Đogović ocenjuje predsednikovih 7,5 odsto kao veoma optimistično i spremniji je da se složi sa ministrom finansija.\n“Može da bude BDP poraste 6,5 odsto i moguće je da ide i preko, blizu sedam odsto. Ne znam na osnovu čega predsednik očekuje 7,5 odsto, a verovatno da će se započeti neki veliki infrastrukturni projekti koji će to pogurati. Najavljuje se izgradnja autoputa do Prištine, a aktuelno je i dosta drugih projekata. U prvoj polovini godine imali smo nisku bazu iz prošle godine kada smo imali zaključavanje. Da bismo dostigli 7,5 odsto na kraju treba i u drugoj polovini godine nastaviti sa tim stopama rasta, a vidljivo je kako se osnovica povećava. Recimo ako gledamo industrijsku proizvodnju u maju je međugodišnji rast iznosio 10,8 odsto, u junu 4,4 odsto, a u julu 1,7 odsto”, objašnjava Đogović dodajući da se očekuje da najveći doprinos rastu da građevinarstvo.\nPrema oceni Narodne banke najveći rast bruto dodate vrednosti u prvom plugodištu ostvario je sektor građevinarstva, i to za 35 odsto na godišnjem nivou.\nPrema analizi MAT-a, u drugom kvartalu finalna potrošnja domaćinstava povećana je za 17,6 odsto, ali prioritet je ostao na investicijama koje su u tom kvartalu povećane za 22,5 odsto.\n“Investicije su pokretački faktor rasta BDP-a i taj podatak je ohrabrujući kada je u pitanju dalji razvoj, ali treba skrenuti pažnju i na činjenicu da je građevinarstvo vodeći faktor u formiranju bruto dodate vrednosti, daleko najznačajniji doprinos ukupnoj stopi rasta investicija potiče od ulaganja u zgrade i ostale građevine, što znači da struktura investicija nije optimalna”,navodi se u analizi MAT-a.\nOsim toga, veliko je pitanje i šta će biti sa pandemijom i kako će to uticati na ekonomiju.\n“Koliko vidim ne posežu za nekim merama pa je moguće da nema uticaja na aktivnost, mada je verovatno da će turizam trpeti jer ljudi ne žele da putuju u zemlje koje su u crvenoj zoni. Opet u prvih sedam meseci na peto mesto po broju turista iskočila je Indija sa 65.819 noćenja pa se pokazalo da smo iskoristili taj karantin turizam”, ocenjuje Đogović.\nSa rastom od 7,5 odsto i ukoliko se ostvari projekcija Evropske komisije iz jula, Srbija bi iskočila na prvo mesto po privrednom rastu u 2021. godini računajući zemlje EU. Naime, EK je prognozirala rast od 7,4 odsto Rumuniji i 7,2 odsto Irskoj, s tim što je Irska prošle godine imala rast od 3,2 odsto, a Rumunija pad od 3,4 odsto. Naša ekonomija se prošle godine smanjila za jedan odsto.\nAleksandar VučićNarodna banka SrbijeNBSRast BDP-asasa djogovicSiniša MaliBeograd\n11 reagovanja na “Vučićev optimizam prevazilazi očekivanja ekonomista”\n10. septembra 2021. u 15.49\nMa vazno je da su se Vucic, Dodik i Porfirije dogovorili da prave VELIKI memorij centar, to je sad bitno, nije bitno sto narod ostaje bez posla. Znam decka koji je prodao stan, zavrsio za pilota i ostao bez posla zbog korone a ima porodicu! Sad raznosi hranu po BGd\n10. septembra 2021. u 15.53\nShvatite, ovo je Vuciceva bitka za goli zivot !\n10. septembra 2021. u 15.55\nKoji to ekspert ili insthitucija može da da podatak o rastu BDP kada se to Vučiću ćefne?\nDrugo, zašto Vučić nikada nije rekao koliki je BDP po glavni stanovnika u Srbiji i uporedio ga sa BDP po glavni stanovnika u zemljama u regionu da ne govorim o zemljama CiIE ili EU .


Esperanza eksterna EMP110WR baterija za mobilni telefon cena, cene Srbija, prodaja Beograd Novi Sad Niš\nEsperanza eksterna EMP110WR baterija za mobilni telefon cene\nTrenutno nemamo slike za Esperanza eksterna EMP110WR\nEPonuda nije internet prodavnica već Vam omogućava da brzo i lako nađete Esperanza eksterna EMP110WR baterija za mobilni telefon po najjeftinijoj ceni. Naš cilj je da kupci budu što bolje informisani o ponudi Esperanza baterija za mobilni telefon eksterna EMP110WR na tržištu Srbije. Vrlo lako nalazite željeni proizvod za kategoriju Baterije za mobilne telefone cene, ne morate da lutate od sajta do sajta za Esperanza Baterije za mobilne telefone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza eksterna EMP110WR baterija za mobilni telefon sa PRODAVCEM. EPonuda ne može da garantuje potpunu tačnost specifikacije i slika za Esperanza eksterna EMP110WR baterija za mobilni telefon. Pre kupovine, podatke za Esperanza baterija za mobilni telefon eksterna EMP110WR proverite na sajtu PROIZVOĐAČA.


Informacije koje menjaju istoriju Holokausta - Dijalog.net\nNaslovna Vesti Svet Informacije koje menjaju istoriju Holokausta\nInformacije koje menjaju istoriju Holokausta\nLondon, 18. april 2017. (Euractiv) – Londonska Viner biblioteka ove sedmice otvara za javnost do sada nedostupne arhive Komisije UN za ratne zločine koje prema oceni britanskih medija mogu promeniti način na koji gledamo na istoriju Drugog svetskog rata.\nPokazalo se između ostalog da su saveznici o razmerama zločina nad Jevrejima bili obavešteni znatno ranije nego što se do sada smatralo, ali i da suđenja za silovanja kao za ratni zločin nije novina uvedena u sistem nakon rata u Bosni 90-ih godina prošlog veka.\nBritanski Independent navodi da materijali ukazuju da su američka, britanska i sovjetska vlada već u decembru 1942. godine znale da je najmanje dva miliona Jevreja ubijeno dok je život dodatnih pet miliona u opasnosti, i da su pripremali optužnice, ali da Saveznici nisu učiniči mnogo da bi pružili utočište ugroženima.\nKorišćenje baze je prekinuto, a u isto vreme je zahvaljujući lobiranju američkog antikomunističkog senatora Džozefa Mekkartija da se okončaju suđenja za ratne zločine mnogi osuđeni nacisti ranije pušteni na slobodu, prenosi ovaj list.\nDokumenta pokazuju i da je poljska vlada u egzilu dala komisiji UN izuzetno detaljne opise nacistlčkih logora poput Treblinke i Aušvica, gde su ubijeni milioni Jevreja u gasnim komorama, a ova dokumenta su krijumčarena iz istočne Evrope.\nSada se kako navodi Gardijan ova ustanova nalazi u centru Londona i radi na istoriji Holokausta i genocida, a sarađuje sa Međunarodnom službom za pronalaženje kako bi dalča besplatni pomoć onima koji jiđ traže šta se dogodilo sa njihovim srodnicima koji su nestali u logorima.\n"Katalog komisije UN za ratne zločine, koji će moći da se pretražuje preko interneta, biće dostupan na našem sajtu ove sedmice. Ljudi će onda moći da dođu i sami pretraže arhivu", navodi arhivar biblioteke Hauard Falkson (Howards Falksohn).\nNavodi da se očekuje veliko interesovanje, jer je ovo prvi put da su ta dokumenta dosutpna ikome u Velikoj Britaniji, a neki od dokumenata sadrže više od 2.000 stranica.\nDirektor Centra za međunarodne studije i diplomatiju Univerziteta SOAS u Londonu Dan Pleš ova dokumenta proučava već deceniju, ali je za to morao da dobije posebno odobrenje, a on je i doprineo da se diplomate ubede da se ovaj tajni materijal stavi na raspolaganje javnosti.\n"Ovo je ogroman resurs za borbu protiv poricanja Holokausta. Saveznici nakon raza nikada nisu dali nemačkim vlastima pristup ovoj arhivi. Ovo nikada nije ugledalo svetlost dana", rekao je on.\nPleš ukazuje i da već kasnih 40-ih prioritet britanske i američke vlade više nije bio da se nacisti sudski gone, a za tadašnjeg američkog predesednika Harija Trumana glavna stvar je bila borba proti komunizma.\nIndependent navodi da su razlozi za smanjeno interesovanje praktične i ekonomske prirode.\n"Među razlozima koje su davali donosioci odluka u SAD i Britaniji za smanjivanje napora za gonjenej nacista je da se podrazumevalo da će barem neki od njih biti potrebni za ponovnu izgradnju Nemačke i protivljenje komunizmu, na koji se u to vreme gledalo kao na veću opasnost", navodi Pleš prema pisanju Independenta.\nUkazuje se i na strah SAD za uticaj suđenja na ekonomske odnose sa Nemačkom.\nPrethodno Državni organi neiskreni u odnosu prema ljudskim pravima\nSledeće Britanska premijerka traži vanredne izbore\nZurof frustriran jer još nije osnovan memorijalni kompleks Staro sajmište\nBeograd, 29. septembar 2018. – Frustriran sam, jer ne vidim napredak u osnivan…\nTop Tags Društvo vladavina prava evropske integracije Civilno društvo mediji Vlada Republike Srbije Srbija i Evropska unija lokalna samouprava ljudska prava konkurs mladi Evropska komisija OCD istraživanje Evropska unija


Proizvođač električnih automobila, kompanija Tesla, ostvarila je rekordni kvartalni profit od 311,5 miliona dolara. Za ovakav profit zaslužna je brža isporuka automobila, a ovo je tek treći put da Tesla objavljuje svoj kvartalni profit u petnaestogodišnjoj istoriji.\nOvo predstavlja pobedu izvršnog direktora Tesla Elona Maska, koji je ranije ove godine svojim investitorima obećao profit.\nMask je u pismu svojim investitorima istakao da je ovaj kvartal "istorijski" ističući da je to rezultat firmine "genijalnosti i napornog rada".\nPoslednji uspešan kvartal Tesla je imao 2016. godine, a Mask je dodao da posle ovog, istorijski uspešnog kvartala, Tesla ima šansu da i u četvrtom kvartalu bude profitabilan.\nSamo sat vremena nakon ove vesti, akcije ove kompanije su skočile više od 10 odsto u trgovanju u Njujorku.\nKompanija Tesla, koja nikad nije prijavila godišnju dobit, bila je pod određenim pritiskom nakon što je povećala potrošnju za lansiranje modela 3, najnovijeg automobila namenjenog širem tržištu.\nNakon porasta broja narudžbina prošle godine, ova kompanija je pokušala da ispuni ciljeve proizvodnje i isporučuje brže automobile svojim kupcima.\nZasluge, osim bržoj isporuci, pripadaju i proizvodnji koja je u tom periodu isporučila više od 800.000 vozila, od kojih je 60 odsto model 3s.\nMASK UPOZORIO RADNIKE Imamo novca za još 10 meseci\nMask se nagodio sa Volstritom, "Tesla" traži ALTERNATIVNE IZVORE finansiranja


U Astani završeni pregovori o mehanizmu nadzora primirja u Siriji: Delegacije spremne na dalju saradnju | TRT Srpski\nU Astani završeni pr...\nU Astani završeni pregovori o mehanizmu nadzora primirja u Siriji: Delegacije spremne na dalju saradnju\n“Razgovarali smo i o izgradnji međusobnog poverenja i dopremanju pomoći u svim delovima Sirije. Delegacije su ponovile spremnost da sarađuju na uspostavi primirja u Siriji“, kazao je ruski zvaničnik Gadcimogamedov\n07.02.2017 ~ 26.04.2021\nU glavnom gradu Kazahstana Astani završeni su pregovori delegacija Turske, Rusije i Irana o formiranju trilateralnog mehanizma nadzora i jačanja implementacije primirja u Siriji.\nPregovori su vođeni u Vojnom muzeju u Astani, a šef ruske delegacije Stanislav Gadcimogamedov je kazao kako je razgovarano o zajedničkom mehanizmu za efikasnu implementaciju i nadzor primirja koje je uz posredstvo Turske i Rusije u Siriji dogovoreno 30. decembra prošle godine.\nDodao je kako je razgovarano i o načinima kako sprečiti sve provokacije koje dovode do kršenja primirja.\n“Razgovarali smo i o izgradnji međusobnog poverenja i dopremanju pomoći u svim delovima Sirije. Delegacije su ponovile spremnost da sarađuju na uspostavi primirja u Siriji“, kazao je Gadcimogamedov.\nPregovorima je prisustvovala i delegacija Ujedinjenih nacija.\nInicijativom Turske i Rusije u Astani je 23. i 24. januara održan sastanak na kojem je razgovarano o uspostavi mira u Siriji, a pregovorima su prisustvovale delegacije režima sirijskog predsednika Bashara al-Assada i naoružanih opozicionih grupa, kao i delegacije Turske, Rusije, Irana i SAD-a.\nUpravo na tom sastanku je dogovorena uspostava trilateralnog mehanizma kojim će biti nadzirana implementacija primirja u Siriji na način da će Turska biti garant poštovanja prekida vatre sa strane opozicije, a Rusija i Iran sa strane snaga odanih sirijskom režimu.\nTagovi: #Sirija , #Turska , #Rusija , #primirje , #primirje u Siriji , #Astana , #Kazahstan\nUkrajinska vojska prvi put u Donbasu upotrebila borbenu bespilotnu letelicu Bayraktar\nObjavljen je i snimak hica bespilotne letelice turske proizvodnje, a ukrajinska vojska je saopštila da je uništena haubica proruskih separatista\nU saopštenju se navodi da je slobode lišeno 150 osumnjičenih i da je zaplenjeno 31,6 miliona dolara te 45 komada vatrenog oružja.\nUstavno veće Francuske u avgustu ove godine je odobrilo je kontroverzni zakon o "anti-separatizmu" koji je kritikovan zbog marginalizovanja muslimana\nFlakea je za funkciju američkog ambasadora u Ankari sredinom jula kandidovao predsednik Joe Biden, a zamijenit će odlazećeg ambasadora Davida Satterfielda.


Školarci su krenuli u školu, pa je samim tim potrebno obezbediti im adekvatan radni prostor, koji je ključan za uspešno učenje. Dizajnirati sobu ili kutak u domu za decu i mlade je zaista veliki izazov, jer je važna funkcionalnost prostora, „izdržljivost“ kućnog budžeta, ali je veoma bitno i oslušnuti njihove želje i potrebe.\nSaveti stručnjaka za uređenje enterijera mogu nam biti od velike pomoći kako da napravimo odličan kutka za školarce i skratimo put od želje i ideje, do gotovog rešenja, kojim će svi biti zadovoljni.\nVažno je da nameštaj u radnom kutku za školarce zadovoljava sve njihove potrebe, a ono što im je najpotrebnije u takvom ambijentu su radni ili kompjuter sto, poput kompjuter stola LIBER, kao i stolica, koja može biti kompjuter stolica, ali može biti i prilagođena trpezarijska stolica, čija je važna odlika čvrstina i stabilnost. Ono što je takođe neophodno u radnom ambijentu je uvek potrebna neka otvorena polica, poput police MAURO.\nU vremenu koje traži pojačan osećaj sigurnosti u svim aktivnostima dece, psihologija boja je izuzetno bitna. Bele zidove treba zaboraviti i prekriti ih zanimljivim tapetama koje su privlačne za mališane, ali unose i dodatnu dinamiku u prostor. Takođe, uvek je poželjno iskoristiti za dekoraciju jastučiće veselih boja i paterna, ali i njihove omiljene plišane drugare koji bi pojačali osećaj ušuškanosti i sigurnosti. Kompjuter sto CT-1914 u crno-crvenom dezenu, idelan je za uklapanje u ovakav ambijent, jer ostavlja mogućnost kombinovanja i sa toplim i hladnim, ali i sa neutralnim bojama.\nU slučaju da za vaše mališane uređujete celu sobu, nikako ne treba da zaboravite na deo prostora za druženje i slobodno vreme, a najprivlačniji komadi nameštaja, koji su ujedno i veoma praktični za odlaganje kada se druženje završi, su platneni taburei CUBE, ali i manje police za odlaganje igračaka i knjiga, poput najmanjeg modela otvorene police MAURO.\nZa malo starije školarce idealan je kompjuter sto CT-1720, a njegova rustična tekstura daje poseban estetski doprinos ambijentu. Uz to je i veoma praktičan, zahvaljujući dodatnim policama za dekoraciju i suptilno smeštenom fiokom za olovke i sitne predmete.\nNeizostavan deo sobe je naravno i krevet, a ležaj na razvlačenje FANTASTICO PLUS pogodan je za spavanje, ali je i praktičan komad, jer se sklapanjem ostavlja dovoljno slobodnog prostora za zabavu i slobodno vreme.\nPri uređenju kutka za školarce treba voditi računa i da njihov prostor, ili deo prostora, budu dovoljno osvetljeni.\nPostojanje „ličnog prostora“ za decu i mlade je veoma važno, kako ističu dečiji psiholozi, jer podsticajno utiču na psihološki i socijalni razvoj, ali i podržavaju u njima sposobnost postavljanja jasnih granica prema spoljašnjem svetu.\nDeca su uvek prava isnpiracija, a dizajneri enterijera Forma Ideale su dali sve od sebe da pomognu korisnim savetima kako da od vašeg „malo“ napravite njihovo „mnogo“ i kreirate im radni kutak iz snova!


Članovi Odbora su, većinom glasova, utvrdili Predlog odluke o prestanku funkcije javnog tužioca u Osnovnom javnom tužilaštvu u Negotinu, po sili zakona.\nSednici su prisustvovali Natalija Pavlović Šiniković i Ivan Bošnjak iz Ministarstva državne uprave i lokalne samouprave.\nSednici Odbora je predsedavao predsednik Petar Petrović, a prisustvovali su članovi i zamenici članova Odbora: Jovan Palalić, Žarko Mićin, Slaviša Bulatović, Đorđe Komlenski, doc. dr Mihailo Jokić, Neđo Jovanović, Stanija Kompirović, Aleksandra Majkić i Miletić Mihajlović\nPonedeljak, 26. mart 2018. | 31. sednica Odbora za pravosuđe, državnu upravu i lokalnu samoupravu 26.03.2018.\nSaziv 31. sednice Odbora za pravosuđe, državnu upravu i lokalnu samoupravu – 26.03.2018.\nIzveštaj 31. sednice Odbora za pravosuđe, državnu upravu i lokalnu samoupravu - 26.03.2018.\nPredlog odluke o prestanku funkcije javnog tužioca u Osnovnom javnom tužilaštvu u Negotinu – 26.03.2018.\nZapisnik 31. sednice Odbora za pravosuđe, državnu upravu i lokalnu samoupravu – 26.03.2018.


Zbog snega bez struje oko 1.500 domaćinstava u požeškom kraju, neprohodni putevi na Pešteri | Blok vesti\nZbog snega bez struje oko 1.500 domaćinstava u požeškom kraju, neprohodni putevi na Pešteri\nSneg koji je juče počeo da padao uzrokovao je kvarove na elektromreži u požeškom kraju, zbog čega je bez struje trenutno oko 1.500 domaćinstava. Monterske ekipe otklanjaju kvarove na dalekovodima koje sneg obara na Rudnu, a u međuvremenu je propušten napon u 14 časova za Deviće, Ostatiju i Koritnik, prenosi RTS. Na Pešteri je sneg zavejao puteve, a ka svim selima na ovoj visoravni jutros je upućeno 15 mašina za čišćenje snega, rekao je predsednik opštine Sjenica Munib Mujdagić.\nPrvi sneg ove zime na Zlatiboru, 26.decembar 2020, Foto: Betaphoto/Dragan Karadarević\nMunib Mijdagić za RTS navodi da je na pojedinim delovima Pešteri napadalo i do 30 centimetara snežnog pokrivača, ali da će do kraja dana svi putevi biti prohodni.\nNeprohodni su putevi od Karajukića bunari ka Boljarama i Crvskom, a magistralni i regionalni putni pravci su prohodni.\nTrenutno su bez struje meštani sela Bare, Gonje i Šare pa je bez struje oko 800 ljudi, a u Sjenici nema jedne faze.\nEkipe Elektrodistribucije su na terenu pa se očekuje da kvar bude otklonjen tokom dana.\nSneg koji je juče padao uzrokovao je kvarove na elektromreži u požeškom kraju. Bez struje je trenutno oko 1.500 domaćinstava, a ekipe su na terenu bile i tokom cele noći, a tokom dana se očekuje normalizacija u isporuci električne energije.\nPutari su tokom noći radili na čišćenju putne mreže, pa su svi putevi prohodni.\nNa Rudnu je visina snežnog pokrivača 20 centimetara, a kompletno seosko područje već 27 sati ima probleme sa strujom.\nMonterske ekipe rade bez prestanka i otklanjaju kvarove na dalekovodima koje sneg obara na Rudnu.\n"Zbog vlažnog snega i padanja drveća, kidani su dalekovodi. Svim raspoloživim snagama pokušavamo da osposobimo seoske dalekovode. Tri ekipe su od juče u 10 sati neprekidno na terenu, ali se u pojedina sela i zaseoke Rudna vraćamo ponovo jer je mreža razuđena, stabla obaraju dalekovode na drugom kraju visoravni", rekao je za RTS Nego Nešović iz ED Kraljevo.\nNešović kaže da u pojedinim zaseocima struja i dalje povremeno nestaje, ali veruje da će uspeti da do večeras normalizuju snabdevanje električnom energijom na Rudnu.\nSaobraćaj se na Rudnu za sada odvija bez problema.\nPrevious articleMIŠKO RAŽNATOVIĆ NAJAVIO: Gordić napustio Partizan, potpisuje za Mornar\nNext articleU Srbiji u poslednja 24 sata koronavirus potvrđen kod 2.693 osobe, preminulo 47 obolelih


Beč: Hitlerov balkon neće biti otvoren za turiste - TU magazin\nBeč: Hitlerov balkon neće biti otvoren za turiste\nU Kući austrijske istorije, Haus der Geschichte Österreich, koja se nalazi u bečkom Hofburgu, planirano je otvaranje jedne istorijske atrakcije, a radi se najozloglašenijem balkonu u istoriji Austrije\nTakozvani Hitlerov balkon je mesto kom je Adolf Hitler 15. marta 1938. pred okupljenim Austrijancima najavio pripajanje Austrije Nemačkom rajhu. Direktorka muzeja traži da se balkon integriše u postavku i otvori za javnost kako bi se ojačalo zajedničko istorijsko sećanje i demokratska priroda današnje Austrije.\nIako je planirano da balkon bude otvoren za posetioce i turiste, iz uprave dvorca su odbili takav predlog. Balkon je izgrađen u kasnom 19. veku, kao deo rezidencije Habsburške monarhije u poslednjim danima austrijsko-mađarskog carstva pred sam Prvi svetski rat.\nPrethodni tekstKLM ponovo leti za Beograd\nSledeći tekstNemačka: Ublažene mere, test umesto karantina


NVO „Crnogorski fudbal”: I drugi sportisti da se uključe u borbu protiv koronavirusa | onogošt.me\n„Naša država se u ovim trenucima suočava sa jednim od najvećih problema u svojoj novijoj istoriji. Iako među posljednjim državama u Evropi, koronavirus nije zaobišao našu malu - veliku Crnu Goru. Pravovremenom intervencijom, odličnom organizacijom IJZ Crne Gore, Nacionalnog koordinacionog tijela za zarazne bolesti i Vlade Crne Gore situacija se koliko-toliko drži pod kontrolom”, naveli su oni.\nKako u Evropi, tako i u svijetu, aktuelne su „borbe” protiv zloglasnog virusa, najčešće u vidu donacija. Sportisti sa, kako navode iz pomenute NVO, zavidnim karijerama pomažu svojim državama tako što kupuju medicinsku opremu, respiratore i ostale stvari koje su u ovim trenucima neophodne za neometan rad naših medicinskih radnika, koji su trenutno na prvoj na liniji fronta.\n„Takođe, kao NVO koja se bavi promocijom našeg fudbala, ponosni smo na naše reprezentativce Stefana Savića, Stevana Jovetića, Luku Đorđevića, Žarka Tomaševića koji su među prvima dali svoj doprinos kroz donacije, kao i na FSCG koji je kao i uvijek pružio nesebičnu pomoć našem zdravstvu. Pozivamo sve aktivne, a posebno bivše sportiste, da se sjete svoje domovine u ovom, jednom od najtežih trenutaka u novijoj istoriji”, poručili su oni.


CINEPLEXX PONOVO PROGLAŠEN ZA NAJBOLJI BIOSKOP U SRBIJI: Čuveni lanac bioskopa dobitnik Best Buy nagrade za najbolji odnos cene i kvaliteta - www.025.rs\nwww.025.rs / SRBIJA / CINEPLEXX PONOVO PROGLAŠEN ZA NAJBOLJI BIOSKOP U SRBIJI: Čuveni lanac bioskopa dobitnik Best Buy nagrade za najbolji odnos cene i kvaliteta\nBeograd, 31.07.2019 – Bioskopi “Cineplexx” su još jednom proglašeni za najbolje bioskope u Srbiji, prema oceni potrošača u kategoriji odnosa cene i kvaliteta.\n“Renomirana Best Buy” nagrada je uručena bioskopu Cineplexx čime je potvrđena dugogodišnja liderska pozicija ovog bioskopskog lanca u Srbiji.\nŠvajcarska kuća “ICERTIAS”, koja dodeljuje “Best buy” nagrade, sprovela je onlajn anketu gde je najveći broj ispitanika na pitanje: “Navedite naziv lanca bioskopskih sala koje prema Vašem ličnom iskustvu i mišljenju, nude najbolji odnos cene i kvaliteta na srpskom tržištu”, naveo bioskope “Cineplexx”.\nPotvrda o kvalitetu je došla direktno od potrošača, koji su slobodnim odabirom, naveli da u bioskopima “Cineplexx” dobijaju najbolju uslugu za cenu koju plaćaju.\n– U bioskopima “Cineplexx” posetioci se uvek nalaze na prvom mestu i ponosni smo na činjenicu da su oni sami prepoznali kvalitet usluge kojem težimo kao kompanija. Iako imamo višedecenijsko iskustvo u prikazivaštvu, konstantno se trudimo da nivo usluge unapredimo, a ova nagrada je potvrda da smo na pravom putu – izjavio je rukovodeći partner kompanije “Cineplexx”, Kristof Papusek.\nTags: cineplexx, najviše poseta


Aktivnosti političkih stranaka | Medija centar Beograd\nPočetna > MC projekti > MC projekti arhiva > Resurs centar - Izbori 2012 > Aktivnosti političkih stranaka\nResurs centar header\nAktivnosti predsedničkih kandidata i stranaka\n- Sve stranke - Zelena ekološka partija - Zeleni Ujedinjeni regioni Srbije - URS Stranka demokratske akcije Sandžaka - SDA Srpski pokret obnove - SPO Srpska radikalna stranka - SRS Srpska napredna stranka - SNS Socijalistička partija Srbije - SPS Socijaldemokratski savez - SDS Socijaldemokratska unija - SDU Socijaldemokratska partija Srbije - SDP Savez vojvođanskih Mađara Resurs centar Reformistička stranka - RS Pokret za jug Pokret socijalista Pokret snaga Srbije - BK Pokret radnika i seljaka Pokrajinska koalicija SPS-PUPS-SDPS-JS Partija za demokratsko delovanje - PDD Partija ujedinjenih penzionera Srbije - PUPS Nova Srbija - NS Nova socijaldemokratija Srbije Niška regija Nijedan od ponuđenih odgovora - NOPO Liga socijaldemokrata Vojvodine Liberalno demokratska partija - LDP Komunistička partija - Josip Broz Koalicija Sve zajedno Koalicija SPS-PUPS-JS Koalicija Preokret Koalicija Izbor za bolji život Koalicija Albanaca preševske doline Jedinstvena Srbija - JS Ekološki pokret opštine Lazarevac Dveri Srpske - Pokret DS Demokratski savez vojvođanskih Mađara Demokratski savez Hrvata u Vojvodini - DSHV Demokratska stranka Srbije - DSS Demokratska stranka - DS Demohrišćanska stranka Srbije - DHSS Bogata Srbija Asocijacija slobodnih i nezavisnih sindikata Albanci Preševske doline - APD\nPri pretrazi možete koristiti domaće karaktere: č, ć, š, ž, đ | RSS feed stranačkih aktivnosti\n1 2 3 4 5 6 7 8 9 10 11 ... 119\nTest vest 2\nuvodni test text\nTest vest 1\nDS: Kosovo i RS nisu tema dogovora o vladi\nDS i SPS smatraju da buduća vlada mora poštovati nekoliko principa, među kojima su ekonomski razvoj, Srbija kao garant Dejtonskog sporazuma i očuvanje teritorijalnog suvereniteta. Predsedništvo LDP konkretizovalo je platformu stranke u nastavku razgovora o ključnim tačkama politike buduće vlade u kojoj se navodi da je Srbija garant Dejtonskog sporazuma, a o kosovskoj nezavisnosti odgovor neće moći da daju stranke niti vlada, već je to pitanje o kome će se izjašnjavati čitavo društvo.\nNema više ucena, vlada efikasnija\nNije krhko: Većina u parlamentu i formiranje izvršne vlasti ići će mnogo brže nego da se pregovaralo oko želja i uslova LDP-a ili URS-a.\nRazlog za to ostao nepoznat javnosti, ali može se naći u zauzetosti drugim pitanjima. Iako su najavili razgovore o formiranju vlade za vikend, predstavnici DS i koalicije oko SPS nisu se ni sastajali. Razlog za to ostao nepoznat javnosti, ali može se naći u zauzetosti drugim pitanjima.\nLSV insistira na proveri Nikolićeve diplome\nVest da je Vojvođanska prosvetna inspekcija utvrdila verodostojnost diplome Tomislava Nikolića "predstavlja klasičnu zamenu teza", saopštio LSV.\nDS i SPS-PUPS-JS danas nastavljaju pregovore\nRazgovori o formiranju buduće vlade i skupštinske većine trebalo bi da se nastave danas susretom predstavnika koalicije SPS-PUPS-JS sa liderom DS i kandidatom te stranke za mandatara Borisom Tadićem.\nObradović: Nastavićemo razgovore sa DS\nJedini razgovori za koje znamo sigurno su poziv kod predsednika Srbije Tomislava Nikolića u ponedeljak u zgradi Predsedništva, rekao potpredsednik SPS.\nVučić: Nikolićev izbor doprineo izboru Jeremića\nLider Srpske napredne stranke Aleksandar Vučić izjavio je da ta stranka smatra da je pobeda Tomislava Nikolića na predsedničkim izborima u Srbiji doprinela izboru šefa srpske diplomatije Vuka Jeremića na tako značajno mesto kao što je predsedavajući Generalne skupštine UN.\nLDP: Značaj funkcije manji od troška Jeremićeve kampanje\nNarodni poslanik Liberalno demokratske partije Bojan Đurić ocenio je danas, povodom izbora ministra spoljnih poslova Vuka Jeremića za predsedavajućeg Generalnom skupštinom UN, da je stvarni politički značaj te funkcije nesumnjivo mnogo manji od troška i vrednosti svih državnih resursa koje je Vuk Jeremić potrošio vodeći "tu svoju kampanju širom sveta".\nLDP ne pristaje na sadašnju politiku prema Kosovu\nBEOGRAD, 8. juna 2012. (Beta) - Lider Liberalno demokratske partije (LDP) poručio je u subotu da niko ne treba da pokušava da ga prevaspita i da se od LDP-a ne može očekivati pristanak na sadašnju politiku prema Kosovu, koja, kako je ocenio, nije pokazala rezultate.\nDejanović: Nastavak sednice početkom sedmice nerealan\n-Ako se dogovorimo oko nastavka kontitutivne sednice, nije nemoguće da i vladu dobijemo pre kraja juna – rekla je Ðukić Dejanović.\nSamardžić: Vlada je Tačiju izručila Srbe\nPotpredsednik Demokratske stranke Srbije (DSS) Slobodan Samardžić optužio je danas šefa pregovaračkog tima Beograda Borislava Stefanovića da "obmanjuje javnost", a Vladu Srbije da je kosovske Srbe "izručila vlasti Hašima Tačija i pustila ih niz vodu".\nČeda: Niko ne treba da me prevaspitava\nLider Liberalno demokratske partije poručio je da niko ne treba da pokušava da ga prevaspita i da se od LDP-a ne može očekivati pristanak na sadašnju politiku prema Kosovu, koja, kako je ocenio, nije pokazala rezultate.\nJugović: SPO podržava DS i bez podrške LDP\nBeograd - Potpredsednik Srpskog pokreta obnove Aleksandar Jugović izjavio je da će poslanici te stranke podržati Demokratsku stranku i bez podrške LDP-a.\nProjekat "Resurs centar za novinare – praćenje izbora 2012" Medija centar realizuje uz podršku Fondacije za otvoreno društvo


Poziv Općini Centar da ukloni neprimjerene sadržaje na razgraničenju općina Općina Stari Grad izražava nadu da će Općina Centar u što skorijem roku ispoštovati postignuti dogovor i ukloniti neprimjerene sadržaje, a u interesu obje općine, kao i svih građana.\n16. 06. 2020. u 13:00 Face.ba\nOpćina Stari Grad Sarajevo je, putem Službe za investicije i komunalne poslove, uputila zahtjev Općini Centar Sarajevo da hitno pristupi uklanjanju estetski neprimjerenih sadržaja sa javne površine koja se nalazi na razgraničenju dvije općine. Na samoj granici dvije gradske općine, u dijelu ulice Ferhadija koji pripada Općini Centar, postavljeni su sadržaji potpuno neprimjereni za centralnu pješačku zonu jednog glavnog grada: aparat za cijeđenje soka, prodaja ulaznica, prodaja odjeće, kišobrana i drugo.\nU zahtjevu upućenom Općini Centar podsjeća se na sastanak koji je održan u decembru prošle godine a kojem su prisustvovali predstavnici obje općine, gdje je jedna od tema bila i pitanje bespravnih korisnika javne površine na razgraničenju. Na tom sastanku usaglašeno je stajalište da će Općina Centar putem nadležne općinske inspekcije pristupiti uklanjanju neprimjerenih sadržaja u što kraćem roku. Općina Stari Grad je nakon toga dostavila dopis Općini Centar u kojem je, cijeneći zajednički interes, zatraženo da se postupi prema postignutom dogovoru i uklone sadržaji koji značajno narušavaju estetiku ovog kulturno i historijski značajnog i turistički atraktivnog dijela grada.\nI pored postignutog dogovora i upućenog dopisa, obilaskom terena prošle sedmice utvrđeno je da javna površina na razgraničenju općina izgleda gore nego ikada, što potvrđuju i fotografije uz ovaj tekst. Iz tog razloga, Općina Stari Grad ponovo je zatražila da nadležna inspekcija Općine Centar promptno reaguje i poduzme sve potrebne aktivnosti iz svoje nadležnosti, te pristupi uklanjanju estetski neprimjerenih sadržaja u što kraćem roku.


Tri varijante mosta kod Vinče\nDo kraja ove godine u Srbiji će se utrošiti nešto više od 11 milijardi dinara za izgradnju puteva. Najviše sredstava iz Nacionalnog investicionog plana (NIP) utrošiće se za izgradnju obilaznice oko Beograda i projektovanje nove železničke mreže na prilazima glavnog grada.\nStručnjacima beogradskog Saobraćajnog instituta CIP je poverena izrada generalnog projekta obilaznog puta oko Beograda na delu od Bubanj Potoka preko Vinče, Dunava i Banatskog Novog Sela. Za taj projekat predviđeno je 65 miliona dinara. Iz Nacionalnog investicionog plana finansiraće se i izrada generalnog projekta novog mosta na Dunavu kod Vinče.\nTri varijante duŽine mosta\n- U ovom času razrađujemo tri varijante železničko - drumskog mosta preko Dunava na budućem autoputu. Po prvoj varijanti, ovaj most će biti dugačak oko tri kilometra, 2.200 metara po drugoj i u najkraćoj varijanti samo 2.100 metara. O dužini mosta, pored ostalog, odlučivaće i konačno rešenje saobraćajnice za deonicu pruge i puta od Belog Potoka ispod Avale, Bubanj Potoka i Vinče i dalje do Pančeva, Vršca i Rumunije ili do Zrenjanina i Kikinde, kaže direktor Zavoda za konstrukcije CIP ing. Branislav Životić.\nDrumsko - železnički most kod Vinče biće širok najmanje 30 metara. Samo drumske trake će biti široke po devet metara. Njegova izgradnja trajala bi oko tri godine, a most će imati izuzetno važnu ulogu u prevozu roba, jer će skratiti prevoz i doprineti da se troškovi transporta smanje na više relacija. Most će, smatraju stručnjaci, biti neka vrsta sabirnog centra za više domaćih i evropskih saobraćajnica. Mnogi putevi će voditi prema njemu i od njega prema privrednim centrima u Srbiji i na Balkanu.\n- Time će se konačno Beograd osloboditi od učestalih saobraćajnih kolapsa, neracionalnog i sporog transporta putnika i roba, kao i prevoza opasnih tereta kroz grad, dodaje Životić.\nSvi putevi vode u Vinču\nRobe koje stižu iz Barija u Bar i potom preko magistralne pruge Beograd - Bar imaće novi izlaz za sever Evrope preko Vinče i Pančeva. To isto važi i za transportne tokove koji vode sa juga, iz Sofije, Soluna i Atine na zapad i sever kontinenta ili iz Budimpešte, Beča, Minhena ili Ljubljane i Zagreba teretni vozovi i kamioni će ići novim obilaznim putem. U svim tim kombinacijama Beograd će biti pošteđen tranzitnog saobraćaja.\nU Saobraćajnom institutu CIP ističu da prema prvim procenama izgradnja železničko - drumskog mosta kod Vinče treba da košta oko 100 miliona evra. U pitanju je značajna investicija, koju bi svakako mogla da pomogne EU, ali neophodna i isplativa da bi Srbija postala nezaobilazni transportni koridor. Ne treba da se zaboravi da uz pomoć Komisije EU Bugari i Rumuni grade na Dunavu most između Vidina i Kalafata. Taj projekat je pokušaj da se zaobiđe vekovni „carski put“ dolinom Morave i Vardara koji povezuje Istok sa Zapadom.\ni g Samo da se opet ne pobune neki pametnjakovici, kojima je 100 miliona previse, pa da se to oduzi u nedogled dok nas potpuno ne zaobidju i izoluju, a taj novac ce se brzo vratiti kroz tranzit robe.\nZoran Kada će se graditi most kojim će se rasteretiti Pančevački most i da građani sa leve strane Dunava mogu normalno da dođu u centar grada ,jer most kod Vinče nije alternativa.\nboki davinic jos jedno jutro kao u diznilendu!!! pisu i pricaju o mostovima vec decenijama, a nisu sposobni da urade nijedan. zalosno je da se ovakve vesti uopste objavljuju jer su netacne i smesne. sutra ce verovatno izaci prica o koridoru, o autoputu do makedonske granice (koja je trebalo da se zavrsi pre olimpijade u atini), itd...


Dobins i Keri u Kataru\nSpecijalni američki predstavnik za Avganistan i Pakistan Džejms Dobins doputovao je danas u Katar, nekoliko dana nakon što su talibani u Dohi otvorili kontroverznu kancelariju.\nNeimenovani američki zvaničnik rekao je da će Dobins kasnije tokom dana sa američkim državnim sekretarom Džonom Kerijem učestovati na sastancima sa liderima Katara.\nZvaničnici Stejt dipartmenta istakli su da nije određen vremenski rok do kojeg bi Dobins trebalo da započne eventualne razgovore sa talibana, te insistirali na tome da Keri neće učestvovati u diskusiji sa pobunjenicima.\nAdministracija američkog predsjednika Baraka Obame podržala je pokretanje dijaloga sa talibanima u vrijeme kada se SAD pripremaju da iz Avganistana do kraja naredne godine povuku svojih 68.000 vojnika.\nMeđutim, početak pregovora naišao je na prepreku pošto su talibani otvorili misiju u Dohi pod imenom "islamski emirat Avganistan" i istakli bijelu talibansku zastavu.\nAvganistanski predsjednik Hamid Karzai protiv je otvaranja talibanske kancelarije jer smatra da predstavlja vladu u egzilu, koja je u Avganistanu uvela šerijat nakon zauzimanja Kabula 1996. godine i sa vlasti su svrgnuti poslije terorističkih napada na SAD 11. septembra 2001. godine.


Srbija vicešampion Starog kontinenta i treća evropska medalja za strelca iz Kosjerića - Portal Pasaž\nPosted: 6. oktobra 2019. u 09:07 / by Milunka Nikolić / comments (0)\nMlada reprezentacija Srbije postala je vicešampion Evrope u streljaštvu u disciplini vazdušna puška a među izabranicima selektora koji su Srbiji doneli srebrnu medalju je i Đorđe Savić iz Kosjerića kome je ovo treća medalja u Evropskoj ligi mladih. Pored Savića u sastavu reprezentacije bili su i Kristina Lazarević, Teodora Vukojević i Marko Ivanović.\nOvogodišnje Evropsko takmičenje lige mladih od 14 do 18 godina održano je u Budimpešti, a odabrani srpski tim osvojo je srebro nakon finalih raspucavanja sa ekipom zemlje domaćina koja je zlato ostavila kod kuće uz minimalnu razliku od dva boda, 81: 79.\nSrbija je do sada osvojila četiri odličja u takmičenju uvedenom 2009., a na prvom takmičenju pre jedne decenije naš tim je osvojio zlato. Pre dve godine okitio se bronzom, a 2018. srebrom.\nMladom Kosjercu, Đorđu Saviću, članu Streljačko kluba Oko sokolovo, ovo je treće učešće i treća medalja u takmičenjima Evropske ligi mladih budući da je od bronze 2017. godine, na svom prvom nastupu u Osjeku, kao član reprezentacije osvojio i srebro naredne, 2018. godine u Finskoj.\nFinalni turnir Evropske lige mladih u streljaštvu naredne, 2020. godine biće održano u Srbiji.


Sportske.net - Trener Partizana nije bio pričljiv posle nove pobede\nNjegovi igrači su dovoljno ''rekli'' na terenu.\n"Izuzetno važna pobeda. Mislim da smo dobro ušli u utakmicu, igrali odlično sigurno do nekog 60, 70. minuta. Kasnije smo pali dosta, Mladost je imala određenih prilika, ali možemo biti zadovoljni naravno", rekao je Stanojević za Arenu sport.\nFudbaleri Partizana pobedili su danas u Lučanima ekipu Mladosti sa 2:0, u utakmici desetog kola Super lige Srbije.\nGolove za nova tri boda Partizana postigli su Rikardo Gomeš u trećem i Ivan Obradović u 38. minutu.\nTrener Mladosti Ivan Stefanović rekao je da je njegovu ekipu "poremetio" rani gol Partizana i da su morali da menjaju sve ono što je dogovoreno pre utakmice.\n"Malo smo bojažljivo ušli u utakmicu, previše respektujući ekipu Partizana. Na poluvremenu smo se dogovorili da pokušamo da preokrenemo rezultat, da udjemo slobodnije u igru, što smo i učinili. Imali smo par dobrih šansi i da smo jednu od njih iskoristili, mislim da smo mogli do izjednačenja", rekao je on.\n"Teško je igrati protiv Partizana, ipak su oni prvi na tabeli. Ekipi Partizana čestitim na pobedi, a mi idemo dalje. Okrećemo se novim izazovima. Daćemo sve od sebe da u nastavku prvenstva krenemo s pobedama", dodao je on.


Izložba Moda u modernoj Srbiji u Muzeju primenjene umetnosti u Beogradu - Kultura - Dnevni list Danas\nPočetna » Kultura » Izložba Moda u modernoj Srbiji u Muzeju primenjene umetnosti u Beogradu\nIzložba Moda u modernoj Srbiji u Muzeju primenjene umetnosti u Beogradu\nVelika izložba „Moda u modernoj Srbiji“, koja je početkom meseca otvorena u Muzeju primenjene umetnosti i trajaće do 31. januara, svake srede organizuju predavanja posvećena ovoj temi.\n0Piše: K. D. 14. novembra 2019. 23.31\nPetkom su najavljena stručna vođenja kroz postavku. Kroz izložbu posetioce će danas voditi novinar i autor emisije „Beograd za početnike“ Smiljana Popov. Materijal predstavljen na ovoj izložbi svedoči o dinamičnim promenama načina odevanja u Srbiji XIX veka. Autor izložbe je viši kustos Muzeja primenjene umetnosti Draginja Maskareli.\nU katalogu izložbe piše da su „nosioci procesa izgradnje moderne države, pripadnici srpske građanske klase, uspešno su prilagodili svoj vizuelni izgled evropskim uzorima, dok je modno tržište svojom bogatom i raznovrsnom ponudom odgovaralo njihovim zahtevima. Posebno mesto u građanskom odevanju našao je nacionalni kostim, konstruisan od nacionalizovanih elemenata, preuzetih iz „tradicionalnog“ osmansko-balkanskog odevnog asortimana“.\nZainteresovani posetioci će petkom popodne moći da prošetaju kroz modnu istoriju srpske prestonice u društvu javnih ličnosti koji će ih voditi kroz izložbu: Marija Mićanović (22. novembar), Nenad Novak Stefanović (29. novembar), Laura Barna (6. decembar), Valentina Obradović (13. decembar) i Svetlana Bojković (20. decembar).\nIzložba, Moda u modernoj Srbiji, Muzej primenjene umetnostiBeograd\nIzložba Holokaust u Srbiji od 2. marta u Prvoj beogradskoj gimnaziji\nOtvorena izložba „Devedesete: Rečnik migracija“ u Muzeju Jugoslavije


Počela ekološka akcija građana novobeogradskog naselja – „Za čistiji Blok 45“ - alo.rs\nAUTOR: Alo.rs/S.M. DATUM I VREME: 31.05.2020. 14:39\nGrađani Bloka 45 na Novom Beogradu pokrenuli inicijativu za sređivanje i uređenje svog okruženja. Akciju je podržala kompanija Mozzart, regionalni lider u priređivanju igara na sreću\nZa čistiji blok, Foto: Mozzart\nKomšije iz Bloka 45 na Novom Beogradu okupila je ideja da prostor u kojem provode najviše vremena, očiste od smeća, urede prostore ispred zgrada i daju primer svima koji narušavaju i zagađuju prirodu u svom kraju. Akciju su nazvali „Za čistiji blok“, vrlo brzo su se organizovali preko društvenih mreža, a inicijatori su Đorđe Božanić i Dejan Janković, momci koji su ceo svoj život proveli u ovom naselju.\n- Kao mali sam sa svojim roditeljima učestvovao u sličnim akcijama i mislim da je meni prosto usađeno da brinem o okruženju u kojem živim. Zato smo i predložili da obnovimo sličnu akciju i sada, iako nadležne službe redovno održavaju blok, svi treba da damo svoj doprinos. Ovde živi mnogo dece i želimo svojim primerom da utičemo na njih, da od malih nogu nauče da je bacanje smeća u prirodu veoma štetno. Mi živimo pored reke, u kraju punom zelenila i odlaganje smeća kako kome i gde padne na pamet naružuje izgled našeg kraja i uči decu pogrešnim navikama. Cilj nam je da i neodgovornim komšijama stavimo do znanja da se ne ponašaju ekološki, da zagađuju okolinu svima koji ovde žive i da utičemo na njih da svoje ponašanje promene. Nadamo se da ćemo u tome uspeti i da će blok biti bar duplo čistiji posle ove akcije. Hvala i kompaniji Mozzart koje je podržala našu akciju, dala nam opremu za čišćenje i majice. Oni su prepoznati kao društveno odgovorna kompanija i drago nam je da su videli značaj u našoj akciji - ističe Đorđe Božanić, jedan od inicijatora akcije „Za čistiji blok“.\n"Za čistiji blok"\nU Bloku 45 živi oko 13.000 ljudi, a skoro je završena i prva faza rekonstrukcije šetališta Lazaro Kardenas koje se prostire sredinom bloka u šetačkoj zoni koju je investirao Grad Beograd.\nUkoliko se nađete popodne u ovom naselju, možete steći utisak da ste zalutali u dvorište ogromnog vrtića jer su šetalište i parkovi puni dece, bicikala, trotineta i prateće opreme... Inicijativa građana Bloka 45 u okviru koje rade na ulepšavanju i uređenju svog kraja dobar je primer kako se uz malo angažovanja aktivista i dobrovoljaca može mnogo učiniti za svoje okruženje, a i dati dobar primer deci kojoj planetu ostavljamo u amanet.\n"Nauči nekoga da igra šah!"\nZbog rasizma i nemira u Americi čuvena Vašington franšiza menja ime i logo!\nVELIKA TUGA Preminuo naš poznati harmonikaš: Cela Srbija u suzama! (FOTO)\n"MI SMO IMALI INFORMACIJE O SVEMU!" Mateja Matijević otkrio ko je trebao da bude pobednik u "Zadruzi"!\nTUMBINA FABRIKA TRENERA Kako je Ljubiša Tumbaković od igrača šampiona stvorio trofejne stručnjake\nISTRAŽUJEMO Kako će se razrešiti sukob socijalista i naprednjaka


LP: Na Cetinje su mnogi nasrtali kao i Mandić pa i propadali\nNapisano 28 april 2020 .\nLider Demokratskog fronta Andrija Mandić još jednom je ponizio sebe i svoju političku opciju nasrćući ponovo na Cetinje, crnogorsku istorijsku, kulturnu i državotvornu prijestonicu. On je danas u Skupštini Crne Gore još jednom pokazao što on i njegova politička grupacija misli o Crnoj Gori i njenim narodima, kako crnogorskom, tako i manjinskim narodima i njihovoj slozi i jedinstvu. Na Cetinje su mnogi nasrtali kao i Mandić pa i propadali.\nJasno nam je i zašto je njima Cetinje nepodnošljivo i zašto pokušavaju da omalovaže prijestonicu i njene građane, isključivo zato što znaju da je Cetinje simbol moderne Crne Gore, njene slobode, obnove i građanskog, tolerantnog društva koje je njima trn u oku.\nCetinje se Mandićevim političkim očevima i uzorima suprostavilo i početkom 90-ih godina kada su pokušavali da siju zlo i mržnju prema svemu drugačijem i suverenoj Crnoj Gori, Cetinje im je dalo odgovor na sva njihova nepočinstva i nikada nije ćutalo na njihov ekstremni i militantni nacionalizam pa čak ni kada su Mandić i drugovi , kako se sami hvale, upirali topovske cijevi na Cetinje i na druge gradove u Crnoj Gori.\nSrećom po Crnu Goru, a na nesreću Mandića kojem je ostalo samo da verbalno nasrće i proziva svakog ko misli svojoj državi dobro i želi svojem narodu napredak, njihovo vrijeme negiranja i njihove kolijevke je zauvijek prošlo a građani Crne Gore, zajedno sa Cetinjem, odabrali su i čvrsto biraju evropski put i put građanske i napredne države u kojoj nema i neće biti mjesto za mandićevske politike.


Gej lezbejski info centar protiv agencije Beta - Savet za štampu\nGej lezbejski info centar protiv agencije Beta\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Ivana Stjelja, Stojan Marković, Vera Didanović, Ljiljana Smajlović, Petar Jeremić, Zlatko Čobović, Dragan Đorđević i Draga Božinović, na sednici održanoj 30.8.2018. godine, jednoglasno donosi\nTekstom “Mitropolit Amfilohije: SPC ne iznosi novac vernika iz Crne Gore u Srbiju”, objavljenim 5. avgusta 2018. godine, novinska agencija “Beta” nije prekršila odredbe Kodeksa novinara Srbije.\nGej lezbejski info centar podneo je žalbu jer je agencija „Beta” “prenela i distribuirala drugim medjima izjavu mitropolita SPC Amfilohija Radovića koja diskriminiše LGBT populaciju, a da se agencija nije ogradila od takve izjave, niti je stavila u kontekst da vređa i diskriminiše pripadnike LGBT populacije”. Podnosilac žalbe smatrao je da je prenošenjem takve izjave agencija prekršila Kodeks novinara Srbije u tačkama koje se odnose na obavezu urednika i novinara da prave jasnu razliku između činjenica koje prenose, komentara, pretpostavki i nagađanja, da ne smeju slepo da veruju izvoru informacija, kao i u tačkama koje zabranjuju diskriminaciju.\nU odgovoru na žalbu Dragan Janjić, glavni i odgovorni urednik “Bete”, naveo je da je agencija poštovala uobičajene standarde koji važe u agencijskim izveštavanju i u novinarskoj profesiji, te da je u tekstu jasno naglašeno da je reč o stavu crkvenog velikodostojnika i da nema prostora za zaključak da agencija deli takav stav. “Nije uobičajeno da novinske agencije u ovakvim i sličnim prilikama, odnosno u dnevnom izveštavanju, polemišu u izveštajima sa državnim funkcionerima, crkvenim velikodostojnicima ili predstavnicima neke druge organizacije ili institucije. Stav SPC o različitim pitanjima je, hteli mi to ili ne, od šireg značaja i sa tog stanovišta smo odlučili da prenesemo izjavu Amfilohija Radovića“, ističe se, između ostalog, u odgovoru na žalbu. Janjić je naglasio i da “Beta” nikada nije omalovažavala ili gurala u drugi plan prava manjinskih grupa, već naprotiv, iscrpno izveštava o toj važnoj temi, a veliku pažnju posvećuje i LGBT populaciji. On je podsetio i da je podnosilac žalbe mogao da se, po objavljivanju spornog teksta, obrati agenciji, koja je mogla da prenese i njegov stav o Amfilohijevoj izjavi.\nČlanovi Komisije za žalbe zaključili su da je “Beta” postupila u skladu sa pravilima agencijskog novinarstva, jer je doslovno prenela izjavu visokog crkvenog zvaničnika, koja jeste od značaja za javnost. U agencijskom izveštaju, po oceni Komisije, nema prostora da se medij “ogradi” od svakog stava ili suda sa kojim novinar ili urednik nisu saglasni, pa se ni ovoga puta to nije moglo očekivati. Komisija smatra da postoji interes javnosti da zna kakvi su stavovi predstavnika Srpske pravoslavne crkve o raznim pitanjima, pa i kakav je njihov odnos prema LGBT osobama, što nikako ne znači da je redakcija koja to prenosi saglasna sa tim mišljenjem. Nakon izricanja i objavljivanja ovakvih spornih stavova, oni o kojima su izrečeni, trebalo bi da od medija zatraže da objave njihovo reagovanje na problematične izjave, što podnosilac žalbe nije učinio.


Reforma obrazovanja za Tuzlake najvažniji segment socio-ekonomskih reformi\nU organizaciji Ureda specijalnog predstavnika EU u BiH, u Tuzli je 14.11.2016. godine održana prva od ukupno šest konferencija o liderstvu u biznisu i socio-ekonomskim reformama.\nPod sloganom “Teško je, ali idemo, korak po korak”, konferencija je okupila 115 učesnika iz poslovne zajednice, nevladinog sektora, lokalnih vlasti i akademske zajednice. Učesnici su se fokusirali na poslovni sektor Bosne i Hercegovine i kroz primjere iz prakse govorili o poslovnim prilikama, problemima i mogućnostima rasta kompanija. Diskutovalo se i o poslovnim izazovima i konkurenciji u kontekstu približavanja evropskom tržištu.\n“Uspješno poslovanje je apsolutno ključno za privredni rast, odnosno otvaranje radnih mjesta. Privreda u BiH već bilježi jedan značajan rast, od 3 do 4 posto godišnje,” izjavio je ovom prilikom ambasador Lars-Gunnar Wigemark, šef Delegacije EU i specijalni predstavnik EU u BiH. “Građani se pitaju gdje su konkretni pomaci koje bi oni mogli da osjete. To su stvari koje dolaze korak po korak. Ono što je sada važno je da se nastave reformski napori. A mi smo spremni da to podržimo jer želimo da vidimo više trgovine između naših tržišta i više investicija u BiH.”\nUčesnici konferencije imali su mogućnost iznijeti svoja mišljenja o tekućim reformskim procesima. Kao najprioritetnije oblasti među socio-ekonomskim reformama, istakli su reformu sistema obrazovanja, smanjenje poreskog opterećenja za rad, olakšanje izvoza, smanjenje parafiskalnih nameta te smanjenje poreskog opterećenja na investicije.\nKada se radi o poslovnom okruženju, 90 posto učesnika konferencije izjasnilo se da je poboljšanje poslovnog okruženja ključni prioritet za Tuzlu. Također, na pitanje „Da ste investitor, da li biste uložili novac u BiH“, čak 64 posto učesnika odgovorilo je pozitivno.\nKonferencije o liderstvu u biznisu održat će se u još pet gradova: Mostaru, Bijeljini, Bihaću, Banjoj Luci i Sarajevu. Eminentni stručnjaci iz BiH i regije govorit će o kompanijama koje uspješno posluju ili izvoze na tržište EU, izazovima sa kojima se susreću i odgovarati na pitanja o organizacijskim kapacitetima koji su potrebni preduzećima i vladama u pristupu tržištu EU, te o tome kako EU fondovi podstiču ekonomski razvoj u njihovim zemljama. Naredna konferencija je u Mostaru 23. novembra 2016. godine u Tehnološkom parku Intera.


Press premijera ZDK – Magazin Plus\nHome/Press premijera ZDK\nBudžet Zeničko-dobojskog kantona, u prvih šest mjeseci ove godine manji je za oko 20 posto u odnosu na planirani. Situacija je teška i ova Vlada praviće uštede gdje god to bude moguće, najavio je premijer Zeničko-dobojskog kantona, Munib Husejinagić, na prvoj press konferenciji, koju je organozovao nakon imenovanja prije nepunih mjesec dana.\nČak 78 posto budžetskih prihoda se izdvaja na plate budžetskih korisnika, što znači da svega dva posto imamo na raspolaganju za rješavanje problema, kaže Husejinagić. Dodaje da će ova Vlada ipak smoći snage da izmiri sva svoja dugovanja i najavljuje skori rebalans kantonalnog budžeta. U narednih desetak dana biće pripremljen Nacrt, koji će sigurno biti manji za 20 miliona u odnosu na aktuelni. Uštede neće biti planirane na uštrb boračke populacije, a za privredu je neophodno hitno izdvojiti znatno veća sredstva. – Zbog lošeg stanja u privredi Kanton je ove godine u minusu oko 20 miliona maraka, po osnovu indirektnih poreza koji privredni subjekti nisu u stanju platiti, – kazao je.\nKantonalni premijer, Munib Huseinagić je u nepunih mjesec dana isplatio poticaje poljoprivrednim proizvođačima i u razgovoru sa sindikatima uspio pokrenuti socijalni dijalog, rečeno je ovom prilikom.\nNajavio je premijer i da će Vlada danas razgovarati o Zakonu o koncesijama. U interesu je Vlade da se ovaj pravni akt usvoji što prije, kako bi se moglo pokrenuti i pitanje naplate desetogodišnjeg duga, po osnovu koncesija datih privrednim subjektima. – I dalje lobiramo za donošenje izmjena Zakona o pripadnosti javnih prihoda, kako bi postigli da vodećem izvozniku, Zeničko-dobojskom kantonu, pripadne veći dio federalnih prihoda, – kaže premijer.\nNovi kantonalni premijer je u nepunih mjesec dana isplatio dugujuće poticaje poljoprivrednim proizvođačima i u razgovoru sa sindikatima uspio pokrenuti socijalni dijalog, rečeno je ovom prilikom. Planira reviziju realizacije poljoprivrednih poticaja, zbog saznanja o zloupotrebama, dalje razgovore sa sindikatima i formiranje Socijalno-ekonomskog vijeća, kao i skoru pomoć boračkim udruženjima, koja je u ovoj godini ostvarena sa svega deset posto. Najavio je i inicijativu prema općinskim vijećima, da se usluge školama ne naplaćuju u nivou naplate privrednim subjektima, te isplatu duga za školski prevoz. Izmiriće se i kompletan dug prema Javnom preduzeću Grijanje, u iznosu od milion i 940 hiljada maraka.\nPremijer Zeničko-dobojskog kantona najavio je i mogućnost imenovanja novih kantonalnih ministara, privrede, finansija i boračkih pitanja, na sjednici Skupštine koja bi mogla biti održana 25. jula.\nZastupnički dom Parlamenta BiH usvojio je Zakona o jedinstvenom matičnom broju\nMesud Pezer evropski juniorski prvak u bacanju kugle s novim rekordom 20, 44 m


DIRLJIV OPROŠTAJ Ovako su se Parižani poklonili sjajnom vezisti /VIDEO/\nFudbaleri Pari Sen Žermena su u 37. kolu francuskog prvenstva poraženi na svom terenu od Rena sa 2:3, ali ovaj duel navijači neće pamtiti po konačnom ishodu, već po tome što je poslednji meč na "Parku Prinčeva" odigrao Tijago Mota.\nIskusni vezni igrač će po završetku ove sezone otići u igračku penziju, a pristalice Parižana su iskoristile priliku da mu se poklone i zahvale na svemu što je uradio za francuskog šampiona.\nNavijači su mu na spektakularan način odali priznanje za partije u dresu "svetaca", a ostavio je zaista dubok trag u ovom klubu. Sa PSŽ-om je osvojio ukupno 19 trofeja, od toga su pet nemanjenih prvaku Francuske.\nNastupio je na 230 mečeva za Parižane i postigao je 12 golova. od fudbala se oprostio kao šampion, a nema dileme da će detalje sa poslednjeg meča na "Parku Prinčeva" pamtiti celog života.


Radio Tivat | Zimske gume na svim točkovima\n08 дец Zimske gume na svim točkovima\nPosted at 08:57h in Servisne informacije\tby\tDragan Popadic\nIzmjenama i dopunama Zakona o bezbjednosti saobraćaja na putevima, koji je u proceduri, između ostalog, predviđeno je da u periodu od 15. novembra do 1. aprila sva putnička i teretna vozila moraju imati zimske gume na svim točkovima.\nUkoliko ovaj zakon, koji osim Vlade, mora proći i skupštinsku poceduru, bude usvojen to znači da će građani biti izloženi dodatnom trošku, jer umjesto zimskih guma na pogonskim točkovima kako je do sada važilo, sada će morati imati zimsku opremu na svim točkovima.\nKako se navodi u Predlogu ovog zakona, cilj kojim se obrađivač zakona vodio jeste detaljno i precizno uređenje oblasti bezbjednosti saobraćaja na putevima, naročito u segmentima koji su u praksi izazivali nedoumice a koje su vodile pravnim prazninama i nedorečenostima.\nRazlog za donošenje ovog zakona je i potreba za otklanjanjem uočenih nedostataka u praktičnoj primjeni važećeg zakona, naročito u pogledu rada auto-škola i polaganja vozačkog ispita, kontrole stanica za tehnički pregled vozila, kao i korigovanja nedosljednosti koje se odnose na kaznene odredbe.\nPredlogom zakona izvršeno je usklađivanje raspona novčanih kazni u odnosu na obilježja prekršaja kako bi se afirmisao princip prevencije u odnosu na represivnost, i podstaklo poštovanje i izmirivanje zakonom utvrđenih obaveza.


Privlačnost velikog tržišta - Franchising.rs - franšiza, preduzetništvo\nTim Hortons / U svetu danas ima 4.700 Tim Hortons kafeterija\nNizu američkih, uglavnom fast food lanaca koji se šire u Kini, nedavno se pridružio i kanadski Tim Hortons.\nKako je nedavno najavljeno, lanac kafeterija Tim Hortons planira da u narednih deset godina otvori više od 1.500 jedinica u Kini. Lanac, poznat po svojoj ponudi krofni i kafa, potpisao je ugovor o master franšizi, zasnovan na zajedničkom ulaganju (joint venture) s kompanijom Cartesian Capital Group, koja će biti zadužena za razvoj i otvaranje kafeterija na tržištu Kine.\nIzbor partnera je, s jedne strane, bio prilično logičan potez. Cartesian Capital, naime, od 2012. sarađuje s kompanijom Restaurant Brands International, matičnom kompanijom Tim Hortons-a, koja poseduje i brendove Burger King i Popeyes. Cartesian Capital, kao jedan od lokalnih partnera koji rade na razvoju i širenju Burger Kinga u Kini, zaslužan je što danas na ovom tržištu ima više od 900 restorana.\nOdluka o ulasku u Kinu za Tim Hortons će svakako biti značajan internacionalni korak, budući da je lanac prethodno najavio i širenje u Španiji, Meksiku, Velikoj Britaniji i Filipinima. Što se Kine tiče, kanadski brend najviše nade polaže na ogroman broj potencijalnih potrošača i visoku platežnu moć srednje klase. Kao najmnogoljudnija zemlja na svetu s jednom od najjačih ekonomija, Kina nesumnjivo oličava „odličnu priliku za rast“. U prilog „velikim očekivanjima“ idu i sve očitije promene u navikama lokalnih potrošača – suprotno uvreženom mišljenju, poslednjih godina sve veći broj stanovnika Kine, a naročito mladi i poslovni ljudi, piju kafu umesto čaja.\nOvu priliku je, recimo, već dobro kapitalizovao američki Starbucks, koji je, prema podacima iz maja, imao 3.300 kafeterija u 140 gradova u Kini. Lanac, pored toga, planira da do 2021. na ovom tržištu razvije mrežu od 5.000 kafeterija. Sigurno je da je za Starbucks Kina tržište s najvećim tempom rasta, budući se na svakih 15 sati otvori po jedna kafeterija. Da pomenemo, i britanski Whitbread, vlasnik lanca Costa Coffee, ima 449 jedinica u Kini, a prema najnovijem godišnjem izveštaju, planira da otvori najmanje još 750 kafeterija do 2022. godine.\nUprkos jakoj konkurenciji i sumnjama pojedinih analitičara koji ističu da Tim Hortons i nije tako poznat brend van Kanade, predstavnici lanca su uvereni da će uspeti da se izbore za svoje „mesto pod suncem“ na kineskom tržištu. Tim Hortons ima više od 4.700 kafeterija širom sveta.


Stefanović: Država nije zaboravila nijednu opštinu - Izazov\nStefanović: Država nije zaboravila nijednu opštinu\nRadio-televizija Srbije 13. septembra 2019. 14:03\nNebojša Stefanović navodi da je u planu novo zapošljavanje ljudi sa ovog područja.\n"Policajcima u Sokobanji biće do kraja godine poboljšani uslovi rada kroz renoviranje dela prostorija koji koriste i nabavku novog vatrogasnog vozila za potrebe vatrogasno-spasilačke jedinice. Takođe, planiramo i novo zapošljavanje ljudi sa ovog područja u Ministarstvo unutrašnjih poslova", rekao je Stefanović, koji je obišao Policijsku stanicu i vatrogasnu brigadu u ovom mestu.\nPotpredsednik Vlade Republike Srbije razgovarao je i sa predsednikom opštine Isidorom Krstićem i njegovim saradnicima o investicionim projektima države u ovaj kraj.\n"Razgovarali smo o izgradnji putne infrastrukture i razmatrali koji su najpovoljniji, najbezbedniji i najefikasniji modaliteti priključenja opštine na auto-put, što će doprineti bržem dolasku turista do Sokobanje", rekao je Stefanović.\nPrema njegovim rečima, na sastanku je dogovorena dalja pomoć javnog preduzeća "Putevi Srbije" u asfaltiranju i izgradnji puteva kroz samu Sokobanju.\n"Reč je o nekoliko ulica koje je opština navela kao važne za svoj dalji razvoj i ‘Putevi Srbije’ će to u narednih nekoliko meseci završiti", naveo je Stefanović.\nPotpredsednik Vlade je istakao značaj zajedničkog rada države i lokalne samouprave i ulaganja u infrastrukturne projekte, koja su moguća zahvaljujući dobroj i odgovornoj ekonomskoj politici koju Srbija vodi.\nStefanović je ocenio da će projekat „Letnje pozornice", koji je vredan više od 130 miliona dinara, dati dodatni turistički potencijal Sokobanji i dodao da je sa predsednikom opštine razgovarao i o pomoći Vlade Republike Srbije u izgradnji komunalne infrastrukture.\nNemački Špigl o aferi Krušik: Organizovani kriminal uz podršku s vrha uobičajen u…\nDanas pretežno sunčano i osetno toplije\nIntervju Tea Vukadin: Želimo da ostanemo u svojoj zemlji\nPSG protiv nove takse: Gde je novac koji smo do sada odvajali za ekologiju\nDirektor Moravskog koridora iz Behtela: Duž auto puta jedinstvena odbrana od poplava…\nMinistarka Mihajlović: Do Kruševca za malo više od dva sata, neće biti grešaka kao na…\nPSG protiv nove takse: Gde je novac koji smo do sada odvajali za…


Fajon: Koronavirus nije izgovor za "zaključavanje" demokratije - European Western Balkans\nFajon: Koronavirus nije izgovor za “zaključavanje” demokratije\nAutor Danas 26. 03. 2020. 26. 03. 2020.\nBEOGRAD – Svi mi živimo u teška vremena i Srbija nije isključena iz pandemije koja se proširila svetom, stoga želim da iskoristim ovu priliku da poručim svim građanima Srbije da ostanu bezbedni, zdravi i da budu strpljivi. Budući da su mnoge vlade širom EU proglasile vanredno stanje kako bi se efikasno izborile sa istinskom pretnjom koja dolazi od koronavirusa, potrebno je da se postaramo da taj odgovor bude uravnotežen i proporcionalan.\nKoronavirus nije izgovor za “zaključavanje” demokratije. Nijednoj vladi ne može biti dozvoljeno da nameće neograničene moći. Komesarka EU za unutrašnje poslove, gospođa Johanson, u našem jučerašnjem razgovoru je upozorila da potpuno zatvaranje granica Srbije predstavlja veliki problem, naročito za građane Srbije kojima treba omogućiti da se bezbedno vrate kući. Potrebno je, takođe, da zaštitimo lance snadbevanja, i dozvolimo putovanja “bazičnim radnicima”, kao i transport, kaže za Danas Tanja Fajon, poslanica grupe Socijalista i demokrata u Evropskom parlamentu, komentarišući trenutno stanje u Srbiji, uključujući uvođenje vanrednog stanja.\nKako gledate na učestale susrete predsednika Srbije i mađarskog premijera?\nSrbija i Mađarska su susedne zemlje. Bliska saradnja na najvišem političkom nivou je važna za dobrosusedske odnose, ali kada je reč o mađarskom premijeru Orbanu, mi u institucijama EU delimo duboku zabrinutost zbog opsega daljeg urušavanja demokratskog nadzora, kao i slobode medija u Mađarskoj. Mi u Evropskom parlamentu smo nekoliko puta pozivali EK i vlade država EU da procene poštovanje vrednosti naše Unije u Mađarskoj, i da se hitno pozabave time u okviru Člana sedam u diskusijama o Mađarskoj. Evropski konzervativci ne mogu štititi mađarsku vladajuću partiju i tvrditi da takođe štite demokratiju. Godinama smo gledali kako Orban uništava demokratiju u svojoj državi i dovodi u pitanje evropske vrednosti, iz bezbednog okrilja stranke desnog centra, Evropske narodne partije. Stranka Fides je i dalje suspendovana iz sopstvene “političke porodice”.\nSmatrate li da su opravdane optužbe da EU nije dovoljno pomogla Italiji da se izbori sa virusom?\nVerujem da su nas brzina i opseg korona virusa sve “zatekli” u samom početku, jer su simptomi bili veoma slični sezonskom gripu. U situacijama kao što je ova, kada države moraju da se bore sa nepoznatim i nevidljivim neprijateljem, one moraju da se prilagode i da veoma brzo reaguju kako bi pronašli najbolja rešenja za sve. Ne dovodi se u pitanje da cela EU stoji uz Italiju. U četvrtak 26. marta glasaćemo u EU o Inicijativi za investiranje u odgovor na korona virus, kojom će se uspostaviti temelj za mobilizaciju investicija u zdravstvene sisteme država članica i u druge sektore, kako bi se odgovorilo na COVID-19. Želela bih da naglasim da nije vreme za optužbe, već za solidarnost i blisku saradnju.\nKako ocenjujete to što je Kina poslala veliku medicinsku pomoć i lekare u Srbiju?\nKao što možemo da vidimo iz kineskog izveštavanja, situacija oko izbijanja virusa tamo se manje-više stabilizovala, što je zaista veoma pozitivna vest, ne samo za Kinu, već i za ostatak sveta. Očigledno je da su oni bili prilično uspešni u ograničavanju, čak, i u zaustavljanju širenja virusa, stoga toplo pozdravljamo njihovu (recipročnu) pomoć, ne samo Srbiji, već i nekim članicama EU. Kineski doktori su prisutni i u Italiji, gde je trenutno najgora situacija. Imajući u vidu dosadašnje odnose Srbije i Kine, pomoć iz Kine nije iznenađenje. Ipak, ne treba zaboraviti da EU sa državama članicama ostaje najveći donator Srbiji, i da Srbija prima najviše donacija EU na Zapadnom Balkanu. Gotovo 200 miliona evra donirano je Srbiji da unapredi zdravstveni sistem u prethodne dve decenije, a vrednost kredita je čak i veća. Za borbu sa COVID-19, EU je dosad ovoj zemlji rasporedila nešto manje od devet miliona evra.\nDa li će odnosi u svetu biti drugačiji kada prođe pandemija?\nNeizvesno je šta će doći nakon pandemije, ali, zasigurno, naše ekonomije će mnogo patiti, čak i naši društveni kontakti. Bez sumnje, trebaće nam dosta vremena da se oporavimo. Neki kažu da svet više nikada neće biti isti – ne znam, ali moguće je i da ćemo brzo sve zaboraviti i početi da ponovo živimo onako kako smo živeli, ali našim ekonomijama i biznisima biće potrebno dugo da se oporave, a to će pogoditi svakog od nas. Nedavno sam gledala divan snimak na kojem je prikazano kako je brzi razvoj civilizacije najveća pretnja za nas – zagađenja, uništavanje prirodnih resursa. Možda će ova kriza izazvana svetskom pandemijom takođe poslužiti kao “alarm za buđenje” za sve – da moramo da promenimo naš životni stil kako bismo bolje zaštitili našu životnu sredinu, naše prirodne resurse koji su ključni za naše postojanje. Uprkos svemu, ostajem optimistična. Danas je teško, ali osećam da ćemo biti snažniji kada prevaziđemo ovu bolest, jači u našoj solidarnosti i shvatanju da smo veoma ranjivi i da smo potrebni jedni drugima da se izborimo sa zajedničkim izazovima.\nPredstavljene nove mere za bolju zaštitu prava potrošača\nGardijan: Vučić i Orban “politički kameleoni” opasni po demokratiju\nEWB 15. 06. 2017. 16. 06. 2017.


GRAĐANI Srbije imaju najjeftiniju struju u regionu i nije u planu da se to menja. Vlada i EPS rade na definisanju cene električne energije za privredu i ta odluka će biti uskoro doneta. Ovo je u sredu istakao Milorad Grčić, vršilac dužnosti direktora "Elektroprivrede Srbije", predstavljajući realizovane i planirane aktivnosti članovima Nadzornog odbora, u kontekstu energetske krize.\n- Postali bismo zavisni od stranog proizvođača struje, što bi se negativno odrazilo i na građane i na privredu, jer bi neke firme morale da budu zatvorene, a pojedine dislocirane - objasnio je Grčić. - Stabilnost i sigurnost proizvodnje struje potiče iz termoelektrana, odnosno proizvodnje uglja.\nPRIVREDI STRUJA DUPLO SKUPLJA: Cena električne energije za kompanije koje je kupuju na slobodnom tržištu u ovoj godini konstantno raste\n- Blok 3 termoelektrane Kostolac od 350 megavata, u čiju izgradnju se ulaže 542 miliona evra biće na mreži 2023. godine - kazao je Grčić. - EPS će se boriti za nastavak izgradnje termoelektrane Kolubara B - Kalenić, čiji je kapacitet 350 megavata, a vrednost investicija je skoro 400 miliona evra.\n- Kada je u pitanju zaštite životne sredine EPS će u potpunosti biti usaglašen sa normama Evropske unije do 2027. godine - istakao je Grčić. - Cilj je da za pet godina odnos instalisanih hidro-potencijala bude 60 odsto prema 40 procenata iz termoelektrana. Sada je na nivou 70 prema 30 odsto. Planovi su da do 2030. godine EPS ima 240 megavata instalisanih solarnih i 100 megavata iz vetroparkova.\nEPS je u prvih šest meseci ostvario dobit od 11,5 milijardi dinara, a u periodu od 2016. do 2020. godine izvezao je četiri teravata električne energije - rekao je Milorad Grčić. - Potrošnja struje u Srbiji porasla je za 13 odsto, što je rezultat oživljavanja privrede i izgradnje fabrika.\nEPS Milorad Grčić cena struje energetska kriza


Srbija je vojno neutralna i odlučna da sama donosi odluke i sama će odlučivati ko su joj prijatelji, rekao je ministar odbrane Aleksandar Vulin.\n"Ova generacija je izborila pravo da sama odlučuje o sebi, i to pravo neće prepustiti nikome i nipošto. Sami ćemo odlučivati ko su nam prijatelji, a neprijatelji nas ionako sami odaberu i prepoznaju", rekao je Vulin povodom završetka školovanja oficira 64. klase Komandno-štabnog usavršavanja Škole nacionalne odbrane.\nOn je na svečanosti kod Spomenika Neznanom junaku na Avali naveo da je srpski narod u ratovima koje je vodio bez svoje volje i želje pokazao da Srbija iznad svega vjeruje u slobodu, koju čuva snažna, obučena i zadovoljna vojska.\nVulin ističe da je samo takva vojska garant da će i Srbija odlučivati sama, da će biti slobodna zauvijek, jer Srbi i ne znaju da žive drugačije, osim kao slobodan narod koji donosi svoje odluke.\n"Zato je Vojska Srbije tu, da osigura pravo našoj deci, onima koji tek dolaze iza nas da sami odlučuju, da govore svojim jezikom, da veruju u ono u šta misle da treba da veruju, da postoje kao što su postojali i oni pre njih, rekao je Vulin.\nOn je istakao da se Vojska Srbije oprema i naoružava, jača je i moćnija nego što je bila.\n"Na nama je, na ovoj generaciji, da nikome ne prepusti pravo da odlučuje umesto nas i da ono što su izborili naši preci ne ostavimo nikom drugom. Na nama je da Srbiju učinimo vrednom života u njoj, a da naši životi budu vredni ponavljanja", rekao je Vulin na svečanosti, kojoj je prisustvovao i načelnik Generalštaba Vojske Srbije general LJubiša Diković.\nVulin je uručio oficirske bodeže trojici prvorangiranih oficira i oficirima oružanih snaga stranih zemalja, a Diković je uručio uvjerenja o stečenom zvanju komandno-štabnog oficira polaznicima 64. klase Komandno-štabnog usavršavanja.\nŠkolovanje u 64. klasi završilo je 49 oficira, od kojih su 44 iz Srbije, tri iz BiH i dva iz Makedonije.\nKomandno-štabno usavršavanje predstavlja drugi nivo stručnog usavršavanja oficira, a traje jednu godinu.\nPrvi u rangu 64. klase Komandno-štabnog usavršavanja je major Ivan Stojadinović, drugi u rangu major Radovan Petrović, a treći je major Dejan Nikitović.\nAleksandar Vulin Vojska Srbije školovanje oficira